sagorsarker/bangla-wikipedia huggingface dataset:
মানিকগঞ্জ পৌরসভা

মানিকগঞ্জ পৌরসভা () বাংলাদেশের অন্তর্ভুক্ত একটি মহকুমা যা ১৮৪৫ সনে গঠিত হয় এবং ১৮৬০ সনের মধ্যে ধলেশ্বরী নদী গর্ভে বিলীন হয়ে যায়। একদা বর্তমান শহরের উপর কালিগঙ্গা নদী প্রবহমান ছিল। ১৮৬০ সনের পর হতে বর্তমান শহরটি ধীরে ধীরে গড়ে উঠে। তবে অন্যান্য শহরের তুলনায় মানিকগঞ্জ শহর অত্যধিক নিচু যে কারণে দেশে যে কোন বন্যা দেখা দিলে শহরটির অবকাঠামোগত প্রচুর ক্ষতি হয়ে থাকে। ১৯৫৮ সনে মানিকগঞ্জ ইউনিয়ন পরিষদকে মানিকগঞ্জ পৌরসভায় রূপান্তর করা হয়। অতপরঃ ১৯৬০ সনে মানিকগঞ্জ পৌরসভাকে টাউন কমিটিতে রূপান্তর করা হয় এবং পরবর্তীতে ১৯৭২ সনে মানিকগঞ্জ পৌরসভা প্রতিষ্ঠিত হয়। সে অর্থে মানিকগঞ্জ পৌরসভা প্রতিষ্ঠিত হয় ১৯৫৮ সনে। অতপর ২৭ মার্চ ১৯৯৭ সনে মানিকগঞ্জ পৌরসভা প্রথম শ্রেণির পৌরসভায় উন্নীত হয়। পৌরসভায় ৯টি ওয়ার্ড ও ৭৫টি মহল্লা রয়েছে। 
মাণিক শাহ থেকে মানিকগঞ্জ নামের উৎপত্তি হয়েছে।
মানিকগঞ্জ পৌরসভায় একটি বেসরকারি বিশ্ববিদ্যালয় রয়েছে। এছাড়ও সরকারি বেসরকারি ৬টি কলেজ রয়েছে।
এছাড়াও উচ্চমাধ্যমিক বিদ্যালয়, প্রাথমিক বিদ্যালয় রয়েছে।
ক্যাপ্টেন হালিম চৌধুরি
হিরালাল সেন
সাংহাও গুহা

সাংহাও গুহা (উর্দু: سطح مُرتفع پوٹھوہار‎) পাকিস্তানের পঠোহার মালভূমির উপর অবস্থিত একটি প্রত্নতাত্ত্বিক স্থান। এটি আহমদ হাসান দানি কর্তৃক উদ্ঘাটিত হয়। ৫০,০০০ থেকে ২,৫০,০০০ বছর পূর্বে এটির শেষ আন্তঃতুষারযুগীয় সময় সমাপ্ত হয়েছে।
গুহাটি পেশোয়ারের কাছাকাছি অবস্থিত, উত্তর পাকিস্তানে, উচ্চতায় এটি অবস্থিত, মার্ডান জেলায়।
মধ্য প্রত্নপ্রস্তরযুগীয় নিদর্শন সাংহাও গুহা থেকে উদ্ধার করা হয়েছে। আহমদ হাসান দানি কর্তৃক গুহাটি ১৯৬৩ সালে খনন হয়েছিল। টুকরো পাথর, হাড়, খনন করার সময় খুঁজে পাওয়া যায়। অন্য জিনিসের মধ্যে তৈরী শাঁস, চাঁছনি, অস্ত্র ফলক, থাক, ত্রিধার সূচ্যগ্র বস্তু, ইত্যাদি অন্তর্ভুক্ত। পাথুরে হস্তশিল্প স্ফটিক দ্বারা নির্মিত ছিল।
নিপন গোস্বামী

নিপন গোস্বামী (জন্ম ৩ সেপ্টেম্বর ১৯৪২ – মৃত্যু ২৭ অক্টোবর ২০২২) () অসমের চলচ্চিত্র ও নাটক জগতের প্রসিদ্ধ অভিনেতা। তিনি প্রথম জীবনে মঞ্চে অভিনয় করেন। পরবর্তী সময়ে তিনি চলচ্চিত্রে অভিনয় করার সুযোগ পান। তিনি অসমীয়া তারকা শারীর অন্যান্য অভিনেতার মধ্যে অন্যতম। তিনি টেলি-ফিল্ম ও ভি.সি.ডি ছায়াছবি ইত্যাদিতে অভিনয় করা উপরিও নাটক পরিচালনা করেছেন। বর্তমানে তিনি ১০০ অধিক চলচ্চিত্রে অভিনয় করেছেন।
১৯৪৭ সালের সেপ্টেম্বর মাসে তেজপুরের কোলিবারী নামক স্থানে নিপন গোস্বামীর জন্ম হয়। তার পিতা চন্দ্রধর গোস্বামী ছিলেন প্রসিদ্ধ অভিনেতা ও মাতা নিরুপমা গোস্বামী সংগীত চর্চা করিতেন। তিনি কলিবারী নিম্ন বুনিয়াদি প্রাথমিক বিদ্যালয় থেকে প্রাথমিক শিক্ষা গ্রহণ করেন। তারপর তেজপুর সরকারি উচ্চ মাধ্যমিক বিদ্যালয় থেকে শিক্ষা গ্রহণ করেন। নিজ গৃহে তিনি সাংস্কৃতিক পরিবেশের সন্ধান পেয়েছিলেন। তার পিতা চন্দ্রধর গোস্বামী ও তার পাঁচ কাকা অভিনয় জগতের সহিত জড়িত ছিলেন। তদোপরি ফণী শর্মা ও বিষ্ণুপ্রসাদ রাভা ছিলেন তার প্রতিবেশী। বাণ রঙ্গমঞ্চে নাটক উপভোগ করে তিনি অভিনয়ের প্রতি আগ্রহী হন।
বিদ্যালয়ে অধ্যয়ন করার সময় তিনি অভিনয় করতেন। তিনি প্রায় ৮ বা ৯ বছর বয়সে লাচিত বরফুকন নাটকে বিদ্যালয়ে অন্যান্য সহপাঠীদের সহিত অভিনয় করেন। উচ্চ বিদ্যালয়ে অধ্যয়নের সময়ও তিনি বিভিন্ন নাটক প্রতিযোগীতায় অংশ গ্রহণ করেন।
বি.এ ফাইনেল পরীক্ষা সমাপ্ত করে তিনি কলকাতায় পুনে ফিল্ম ইন্সটিটিউড-এ নামভর্তী করার জন্য ইন্টারভিউ দেন। ১৯৬৫ সনে তিনি অভিনয়ের জন্য পুনেতে প্রস্থান করেন। সুভাষ ঘাই, শত্রুঘ্ন সিণ্হা, নবীন নিশ্চল, জালাল আগা, রেহেনা সুলতানা, রাকেশ পাণ্ডে ইত্যাদি প্রমুখ অভিনেতারা তার সহপাঠী ছিল। বলিউডের অভিনেতা আশরানী তার অগ্রজ এবং ডেনী ও জয়া ভাদুরী কনিষ্ঠা ছিল।
পুনে ফিল্ম ইন্সটিটিউট-এ প্রশিক্ষণ চলা সময়ে তিনি অমর পাঠকের সংগ্রাম চলচ্চিত্রে অভিনয় করার জন্য আমন্ত্রণ পায়। এই আমন্ত্রণ মর্মে তিনি সংগ্রাম চলচ্চিত্রে নায়কের চরিত্রে অভিনয় করেন। নিপন গোস্বামীর প্রথম অভিনীত ছায়াছবি হচ্ছে ১৯৫৭ সনে মুক্তিপ্রাপ্ত ফণী শর্মার দ্বারা পরিচালিত পিয়লি ফুকন। তার পিতা নাম-ভূমিকায় অভিনয় করা এই চলচ্চিত্রে তিনি কয়েকটি ছোট ছোট চরিত্রে অভিনয় করেন। সংগ্রাম ছায়াছবির পর তিনি ১৯৬৯ সনে মুক্তিপ্রাপ্ত ডঃ বেজবরুয়া চলচ্চিত্রে অভিনয় করেন। পরবর্তী সময়ে তিনি ১০০ অধিক ছায়াছবিতে অভিনয় করেন।
নিপন গোস্বামী মঞ্চে অভিনয় করিতে বেশি পছন্দ করিতেন। সেজন্য তিনি চলচ্চিত্রের সহিত মঞ্চেও অভিনয় করা অব্যাহত রাখেন। তিনি ভ্রাম্যমাণ থিয়েটারে অভিনয় করেছেন। তিনি বিভিন্ন সময়ে কহিনুর, হেঙুল, শকুন্তলা ও আবাহন ইত্যাদি থিয়েটারে অভিনয় করেছেন। ভ্রাম্যমাণ থিয়েটারের সুখ্যাত নাটক "অসীমত হেরাল যার সীমা"-এ চন্দনের চরিত্রে অভিনয় করেছেন।
নিপন গোস্বামী অভিনয়ের সহিত নাটক পরিচালনা করেছেন। তিনি টেলীফিল্মও পরিচালনা করেছেন। মুনিন বরুয়ার সহিত তিনি সংযুক্ত ভাবে প্রতিমা নামক অসমীয়া চলচ্চিত্র পরিচালনা করেছেন।
বর্তমান দিনেও নিপন গোস্বামী চলচ্চিত্রে অভিনয়রত আছেন। তিনি অসম সরকারের জনসংযোগ বিভাগে চাকুরি করিতেন যদিও পরবর্তী সময়ে তা থেকে অব্যাহতি নেন।
তিনি অনেক চলচ্চিত্রে অভিনয় করেন।
নিশিতা গোস্বামী

নিশিতা গোস্বামী (; ) অসমের চলচ্চিত্র জগতের এক জনপ্রিয় অভিনেত্রী। অসমের গুয়াহাটি নগরে তার জন্ম। তার পিতার নাম প্রদীপ গোস্বামী ও মাতার নাম মলয়া গোস্বামী। মাতা মলয়া গোস্বামী ছিলেন একজন জনপ্রিয় অসমীয়া অভিনেত্রী। নিশিতা গোস্বামী তার মা থেকেই চলচ্চিত্র জগতে অভিনয় করার সুযোগ পায়। তিনি অসমের বিভিন্ন ভ্রাম্যমাণ থিয়েটারেও অভিনয় করেছেন। মাত্র ছয় বৎসর বয়সে রাতি ফুলা ফুল নামক অসমীয়া চলচ্চিত্রে অভিনয় করে তিনি চলচ্চিত্র জগতে প্রবেশ করেন। বর্তমানে তিনি অনেক অসমীয়া চলচ্চিত্রে অভিনয় করে দর্শকের সমাদর লাভ করিতে সক্ষম হয়েছেন। এমনকি অসমের বিভিন্ন ম্যাগাজিনে তার আলোকচিত্র শীর্ষস্থান প্রাপ্ত করেছে।
বর্ষারাণী বিষয়া

বর্ষারাণী বিষয়া (; ) অসমীয়া চলচ্চিত্রের জনপ্রিয় অভিনেত্রী। তিনি বহুসংখ্যক অসমীয়া চলচ্চিত্রে অভিনয় করে দর্শকের সমাদর লাভ করিতে সক্ষম হয়েছেন। অসমের বিভিন্ন ভ্রাম্যমাণ থিয়েটারেও তিনি অভিনয় করেছেন। অভিনয় ছাড়াও তিনি বিহু নৃত্যে যথেষ্ট সুনাম অর্জন করেছেন। অসমের বিভিন্ন ম্যাগাজিনে তার আলোকচিত্র শীর্ষস্থান প্রাপ্ত করেছে।
বিয়ের গান

যেকোনো জনজাতির সংস্কৃতির সঙ্গে বিবাহ নামক সামাজিক রীতি অঙ্গাঙ্গিভাব যুক্ত তার সঙ্গে বিয়ের গান ও। অতুল সুর, এ দেশীয় বিয়ের ইতিহাস বর্ণণায় বলেছেন কীভাবে সময়ের সঙ্গে সঙ্গে বিয়ের রীতি-নীতি ভৌগোলিক অবস্থান এবং সংস্কৃতি অনুযায়ী পাল্টেছে। বিয়ের আচারের মধ্যেই সময়ের সঙ্গে তাল মিলিয়ে গানের ব্যবহারে বদল এসেছে। আবার অর্থ বদলেছে বিয়ের গানেরও। কিন্তু বিয়ের গান বলতে মূলত বোঝায় বিবাহ আচার, কন্যাপক্ষ, বরপক্ষকে নিয়ে বাঁধা গান। বিয়ের গানের সঙ্গে সেই জাতির সংস্কৃতি, ইতিহাস, সাহিত্য, সম্পর্কিত লোকের পরিচয় সম্পূর্ণ উঠে আসত। আশীর্বাদ থেকে শুরু করে দ্বিরাগমন অবধি প্রতিটি আচার নিয়েই বিয়ের গান বাঁধা হয়। গায়ে হলুদের অনুষ্ঠানে নাপিতের মুখ থেকে পাওয়া খবর থেকে এক পক্ষ অন্য পক্ষকে নিয়ে মজাদার চটুল গান বাধে। বাঙালি বিয়ের গানে আবার হিন্দু-মুসলমান সম্প্রদায়ের মধ্যে আচারের ভিন্নতা অনুযায়ী গান বাঁধা হয় আলাদা ভাবে।
সেই প্রাচীনকাল থেকেই এই উপমহাদেশের বিয়েতে নাচ-গানের প্রচলন ছিল। আর এটা করত অন্তপুরের মহিলারাই। বিয়েতে বিশেষ করে হিন্দু বিয়েতে মেয়েলি আচার-অনুষ্ঠানের একটা প্রধান অঙ্গ ছিল মঙ্গল গান। পরবর্তীকালে ঐতিহ্যিক ধারাবাহিকতায় মুসলমান বিয়েতেও যুক্ত হয় এই অনুষঙ্গ। আজ থেকে দশ-পনের বছর আগেও দেখা গেছে গ্রামের বিয়েতে বিশেষ করে গায়ে হলুদ অনুষ্ঠানে গান গাওয়ার জন্য ‘গীত গাওনি’ মহিলাদের ডাক পড়ত। এখন যদিও এই গানের ধারাটি ক্ষীণ হয়ে এসেছে, তবুও প্রত্যন্ত গ্রামে কোথাও কোথাও এখনো বিয়েতে গান গাওয়ার প্রচলন আছে। এসব গান আঞ্চলিক ভাষায় রচিত এবং প্রজন্ম পরম্পরায় মুখে মুখে প্রচলিত, স্মৃতি ও স্বতঃস্ফূর্ততায় বিকশিত। বয়স্করা অর্থাৎ শিশুদের মা-কাকি-মাসিরা যখন বিয়ের অনুষ্ঠানে গান করেন তখন তাদের ঘিরে থাকে শিশুরা। শিশুরা এসব গান শোনে এবং মনের ভেতর গেঁথে নেয়। এরপর যখন তারা বড় হয় তখন নিজেরাই সেসব গান গাইতে শুরু করে। এতে মূল গানের সঙ্গে হয়ত সময় পরিক্রমায় আরো কিছু সংযোজন-বিয়োজন চলে, তবে তাতে মূল গানের রস আস্বাদনে কোনো অসুবিধা হয় না। বিয়ের গীতের রচয়িতা নারী, এই গানে পরিবেশনও করেন মহিলারা। এর শ্রোতাও সাধারণত মহিলা। নারী মনের আবেগ-উৎকণ্ঠা-আনন্দ-বেদনা-হাসি-কান্না-সুখ-আনন্দের প্রকাশ ঘটে বিয়ের গানে। আবার পাশাপাশি, নতুন দাম্পত্য জীবনের হাসি-ঠাট্টা, পরস্পরকে চেনার আনন্দ মিশে থাকে গানের কথায়, প্রচলিত সুরে।
সিলেট অঞ্চলের বিয়েতে , বিয়ের দিন কিংবা বিয়ের আগে ধামাইল নামের একটি মেয়েলি অনুষ্ঠানের আয়োজন করা হয়ে থাকে। এ অনুষ্ঠানে সাধারণত মহিলারা গীত গেয়ে থাকেন। সিলেটের বেশ কিছু জনপ্রিয় আঞ্চলিক বিয়ের গান রয়েছে, যেগুলো প্রায় সব বাড়ির নারীরাই জানেন। তাই গীতের সঙ্গে প্রায় সবাই গলা মেলাতে পারে। গীতের তালে তালে নারীরা তুলে ধরেন বরের মেজাজ, কনের চালচলন। সিলেটি বিয়ের গানের একটি নমুনা উল্লেখ করা হলো:
দেখছি কইন্যার মাথা ভালা ডাব নারিকেল জুড়ারে
দেখছি কইন্যার দাঁত ভালা আনারের দানারে
দামান্দেরও সাত ভাই সাত ঘুড়া ছুয়ারী
একেলা দামান রাজা চৌদল চুয়ারী
চৌদলের কিনারে পড়ে হীরা লাল মতিরে
চল যাই চল যাই দামান দেখিবারে। 
আবার এই গীতের পাশাপাশি, কখনও কনেকে ঘিরে, কখনও আলাদাভাবে নারীরা একত্রিত হয়ে কোমরে শাড়ি প্যাঁচিয়ে বৃত্তাকারে ঘুরে ঘুরে হাততালি দিয়ে মাটিতে পা দিয়ে তাল ঠুকে ঠুকে নাচতে থাকেন। নাচের তাল কেবল একটিই- একটু সামনে, সকলে একত্রে এগিয়ে গিয়ে একবার হাততালি, আবার পিছিয়ে এসে পরবর্তি হাততালির প্রস্তুতি। আবার যে ধরনের গানে নাচের প্রভাব বেশি দেখা যায়, এমন একটি গানের নমুনা:
একটু ঠিকর করে লাচরে ভাবের মার‌্যানী,
একটু গিদার করে লাচরে ভাবের মাল্যানী।
তোকে আম বাগানের আম খাওয়াবো এখুনী
তোকে জাম বাগানের জাম খাওয়াবো এখুনী।।
জীনতাত্বিক সম্পাদনা

জীনতাত্ত্বিক সম্পাদনা (ফরাসীঃ critique génétique, ইংরেজিঃGenetic editing) একটি বিশেষ সম্পাদনা-পদ্ধতি যা একটি টেক্সট বা পুঁথির বিবর্তনের ধারণা দিয়ে থাকে। মূলত, এই পদ্ধতি একটি পুঁথির রচনাক্রমের পুননির্মাণ ব্যাখ্যা করে থাকে। শুধুমাত্র একটি পুঁথির সর্বশেষ সংস্করণে সীমাবদ্ধ না থেকে তার বিবর্তনের প্রতিটি ধাপ বিবেচনা করা হয়।
মূলত ১৯৭০ দশকের ফরাসী তাত্ত্বিকদের থেকেই এর উদ্ভব, বিশেষত জেরার্দ জেনেত, ক্লদ জাকেত উল্লেখযোগ্য অবদান রাখেন। জীনতাত্ত্বিক সম্পাদনা, খবরের শিরোনামে আসে প্রখ্যাত পণ্ডিত হান্স ওয়াল্টার গেব্লারের (Hans Walter Gabler) সম্পাদিত আইরিশ লেখক জেমস জয়েস রচিত "ইউলিসিস" (১৯২২) প্রকাশিত হওয়ার পর (১৯৮৪) যা বহু বিতর্কের সৃষ্টি করে।
১৯৮৪-এর পর এই পদ্ধতি জনপ্রিয়তা লাভ করে। জেমস জয়েসের পান্ডুলিপি সমগ্রে প্রকাশিত হওয়ার পর (১৯৭৭-১৯৭৯), অন্যান্য লেখকের ক্ষেত্রেও এই পদ্ধতির ব্যবহার বাড়তে থাকে। ফরাসী ঔপন্যাসিক মার্সেল প্রুস্তের রচনা সমগ্রের সম্পাদনার উল্লেখ করা যেতে পারে।
মূলত ফরাসী সম্পাদনা-ত্বত্ত্বের অন্তর্গত হলেও ইউরোপীয় সম্পাদকেরাও এর অতি গুরুত্বপূর্ণ ব্যবহার করে চলেছেন, আজ এই বিষয়ে একটি পূর্ণাঙ্গ গবেষণা পুস্তিকাও প্রতিষ্ঠিত হয়েছে।
বাংলায় সম্প্রতি জীবনানন্দ দাশের "পান্ডুলিপির কবিতা" (ভূমেন্দ্র গুহ সম্পাদিত) প্রকাশিত হওয়া ও পান্ডুলিপি তথা খসড়ার লেখন পদ্ধতির উপর বিশেষ রেখাপাতকে জীনতাত্ত্বিক সম্পাদনার সঙ্গে তুলনা করা যেতে পারে।
বাহারুল ইসলাম

বাহারুল ইসলাম (; ) অসমের একজন বিখ্যাত চলচ্চিত্র ও মঞ্চ জগতের অভিনেতা ও নাটক পরিচালক। বর্তমান তিনি বাংলা, অসমীয়া ও ইংরেজি ভাষায় মোট ৮০টি চলচ্চিত্রে অভিনয় করেছেন। শিগাল থিয়েটার গোটের প্রতিষ্ঠাপক ও এর সঙ্গে তিনি জন্মলগ্ন থেকে জড়িত ছিলেন। শিগাল থিয়েটারের জন্য তিনি ৩০ অধিক নাটক রচনা করেছেন। তিনি বর্তমান শ্রীমন্ত শংকরদেব কলাক্ষেত্রের সাধারণ সদস্য রুপে কার্যনির্বাহ করার উপরিও নতুন দিল্লীতে অবস্থিত সংগীত নাটক একাডেমী থিয়েটারের উপদেষ্টা কমিটির একজন সদস্য। তিনি বহুসংখ্যক নাটক ও গ্রন্থ রচনা করেছেন। তিনি পরিচালনা করা নাটকসমূহে প্রায় নিজেই সংগীত পরিচালনা করেন। 
১৯৬৩ সনের ১০ অক্টোবর তারিখে অসমের রংজুলিতে বাহারুল ইসলামের জন্ম হয়। তার পিতার নাম সামাদ ও মাতার নাম আজিজা খাতুন। পিতার কর্মসুত্রে স্থান পরিবর্তন হওয়ায় তাকে রংজুলি থেকে লক্ষিমপুরের প্রাথমিক বিদ্যালয়ে নামভর্তী করানো হয়। পরবর্তী সময়ে তিনি গুয়াহাটির ভাস্কর বিদ্যালয়ে শিক্ষা আরম্ভ করেন। ১৯৮৬ সনে তিনি গুয়াহাটির আর্য কলেজ থেকে স্নাতক ডিগ্রী লাভ করেন।
১৯৮৭ সনে বাহারুল নতুন দিল্লীর রাষ্ট্রীয় নাট্য বিদ্যালয়ে ছাত্ররুপে যোগদান করেন ও ১৯৯০ সনে অভিনয়ে স্নাতক ডিগ্রী লাভ করেন। তারপর তিনি অসমে ফিরে আসেন ও সাংস্কৃতিক ক্ষেত্রে জড়িত হন। নাট্য বিদ্যালয়ে অধ্যয়ন করার সময় তিনি কর্নাটকের ভাগিরথীর সহিত পরিচিত হন ও ১৯৯২ সনে তারা বিবাহ বন্ধনে আবদ্ধ হয়। তার পত্নী ভাগিরথী নাট্য ও সাংস্কৃতিক জগতে সক্রিয় ভাবে অংশ গ্রহণ করে আসছে। 
বাহারুল ইসলামের প্রথম অভিনয় ছিল ১৯৭৮-৭৯ সনে গুয়াহাতির জু-রোডে সার্বজনীন দূর্গা পূজা মণ্ডপে ক্ষিরোদ চৌধুরি পরিচালিত পানীমলার বিয়া নামক নাটকে। সেই সময়ে তিনি ছিলেন অষ্টম শ্রেণীর ছাত্র। তারপর নাট্যকার করুণা ডেকার তত্বাবধানে বাহারুল ইসলামের অভিনয় জীবন প্রতিপালন হয়। সেই সময়ে প্রতিষ্ঠিত হওয়া জ্যোতিরুপার অপকেন্‌দরীক নাটকের মাধ্যমে তার নিয়মীত অভিনয় জীবন আরম্ভ হয়। তিনি অভিনয় করা প্রথম নাটকটির নাম অঙ্কুর।
ত্শে-দ্বাং-ল্হা-মো

ত্শে-দ্বাং-ল্হা-মো () (মৃত্যু-১৮১২) তিব্বতের স্দে-দ্গে রাজ্যের একজন রাণী ছিলেন।
ত্শে-দ্বাং-ল্হা-মো তিব্বতের দক্ষিণ স্দে-দ্গে () অঞ্চলের স্গা-র্জে () নামক স্থানে জন্মগ্রহণ করেন। ১৭৮৩ খ্রিষ্টাব্দে কৈশোরাবস্থায় সা-দ্বাং-কুন-গ্রুব-ব্দে-দ্গা'-ব্জাং-পো () নামক স্দে-দ্গে রাজ্যের যুবরাজের সঙ্গে তার বিবাহ হয়। তিনি চারটি সন্তানের জন্ম দেন, যার মধ্যে দুইজন শৈশবাবস্থায় মারা যায়। তাঁদের একমাত্র জীবিত পুত্র ত্শে-দ্বাং-র্দো-র্জে-রিগ-'দ্জিন () পরবর্তীকালে রাজ্যের শাসক হন। তাঁদের কন্যার নাম ছিল র্তা-ম্গ্রিন-দ্বাং-মো ()।
সা-দ্বাং-কুন-গ্রুব-ব্দে-দ্গা'-ব্জাং-পো এবং ত্শে-দ্বাং-ল্হা-মো উভয়েই অত্যন্ত ধর্মপ্রাণ ব্যক্তি ছিলেন। ১৭৮৮ খ্রিষ্টাব্দে তারা মধ্য তিব্বত যাত্রা করে ব্সাম-য়াস বৌদ্ধবিহারে র্ন্যিং-মা সাধক 'জিগ্স-মেদ-গ্লিং-পার () সঙ্গে সাক্ষাত করে তার নিকট ধর্মশিক্ষা লাভ করেন। এই সাক্ষাতের কথা 'জিগ্স-মেদ-গ্লিং-পা তার আত্মজীবনীতে বর্ণনা করেছেন। 'জিগ্স-মেদ-গ্লিং-পা এই রাজদম্পতিকে উদ্দেশ্য করে ষোলটি শ্লোক ও তার ব্যাখ্যাকারী টীকা সমন্বিত একটি প্রশস্তি রচনা করেন। ত্শে-দ্বাং-ল্হা-মোকে উদ্দেশ্য করে লেখা প্রশস্তিটি খুবই অনুপ্রেরণাদায়ী রচনা ছিল, যেখানে তিনি বিভিন্ন তত্ত্ব ও উদহারণের মাধ্যমে প্রমাণ করার চেষ্টা করেছেন যে, মহিলারাও বোধিসত্ত্ব হওয়ার জন্য সমান রূপে যোগ্য। প্রত্যেকটি শ্লোকেই লিঙ্গ সমতার ওপর জোর দেওয়া হয়েছিল এবং ত্শে-দ্বাং-ল্হা-মোকে তিব্বত সম্রাট খ্রি-স্রোং-ল্দে-ব্ত্সানের পুত্রবধূ ও পদ্মসম্ভবের ধর্মসঙ্গিনী যুবরাণী ঙ্গাগ-ত্শুল-ব্যাং-ছুব-র্গ্যা-মোর () পুনর্জন্ম রূপে বর্ণনা করা হয়।
১৭৯০ খ্রিষ্টাব্দে ত্শে-দ্বাং-ল্হা-মোর স্বামী সা-দ্বাং-কুন-গ্রুব-ব্দে-দ্গা'-ব্জাং-পো মৃত্যুবরণ করলে তার জীবনে এক গুরুত্বপূর্ণ ও নাটকীয় সময় উপস্থিত হয়। সেই সময় তাঁদের পুত্র যুবরাজ ত্শে-দ্বাং-র্দো-র্জে-রিগ-'দ্জিনের বয়স মাত্র চার বছর হওয়ায় ত্শে-দ্বাং-ল্হা-মো তার প্রতিনিধি হয়ে রাজ্য শাসন করেন। তার রাজত্বের পঞ্চম বছরে তিনি বিভিন্ন ধর্মীয় পুস্তক প্রকাশনার বিশাল কর্মসূচী গ্রহণ করেন। তিনি চল্লিশ খন্ডেরও বেশি বই প্রকাশ করেন, যার মধ্যে র্ন্যিং-মা-র্গ্যুদ-'বুম নামক র্ন্যিং-মা ধর্মসম্প্রদায়ের তন্ত্র সংকলন গ্রন্থটি সর্বাপেক্ষা উল্লেখযোগ্য ছিল। এই গ্রন্থ প্রকাশনার সময় 'গ্যুর-মেদ-ত্শে-দ্বাং-ম্ছোগ-গ্রুব () নামক বিখ্যাত বৌদ্ধ মহাপণ্ডিত সম্পাদনার দায়িত্ব নেন । ত্শে-দ্বাং-ল্হা-মো তার ধর্মশিক্ষক 'জিগ্স-মেদ-গ্লিং-পার রচনাগুলিকে নয়টি খণ্ডে এবং বিখ্যাত র্ন্যিং-মা পণ্ডিত ক্লোং-ছেন-রাব-'ব্যাম্স-পা-দ্রি-মেদ-'ওদ-জের () রচিত গ্রন্থগুলিকে প্রকাশনার ব্যবস্থা করেন। তিনি তার রাজত্বকালে পদ্মসম্ভব সহ বেশ কিছু বিশালাকার মূর্তি নির্মাণ করান। ১৮০৮ খ্রিষ্টাব্দে 'দ্জা () অঞ্চলে একটি যুদ্ধ শুরু হলে তিনি রাজধানী থেকে পালিয়ে যেতে বাধ্য হন বলে মনে করা হলেও এই নিয়ে দ্বিমত রয়েছে। ১৮১২ খ্রিষ্টাব্দে অসুস্থতার কারণে তার মৃত্যু ঘটে।
বৈদিক নদী

বৈদিক নদী বলতে ঋগ্বেদে উল্লেখিত গান্ধার থেকে কুরুক্ষেত্র পর্যন্ত উত্তর-পশ্চিম ভারতীয় উপমহাদেশে অবস্থিত বেশ কয়েকটি নদীকে বোঝায়।
ঋগ্বেদে অন্যান্য নদীর সাথে সপ্তসিন্ধুর উল্লেখ আছে:
ঋগ্বৈদিক হাইড্রোনিমগুলির সনাক্তকরণ একাধিক ইতিহাসবিদকে জড়িত করেছে; এটি প্রাথমিক বৈদিক যুগের ভূগোল ও কালানুক্রম প্রতিষ্ঠার একক সবচেয়ে গুরুত্বপূর্ণ উপায়। নির্দিষ্ট শনাক্তকরণ সহ নদীগুলি পূর্ব আফগানিস্তান থেকে পশ্চিম গাঙ্গেয় সমভূমি পর্যন্ত বিস্তৃত, পাঞ্জাবে জোট অবধি। এই অঞ্চলের নামটি এসেছে پنج, পাঞ্জ, 'পাঁচ' এবং آب, অব, 'জল' থেকে, এইভাবে "পাঁচ জল", ইন্দো-আর্য পঞ্চনদ এর ফার্সি ক্যালক যার অর্থ "পাঁচটি নদী"। অবেস্তায় অনেকেরই জ্ঞান আছে।
বৈদিক সংস্কৃতি আফগানিস্তানের চারপাশ থেকে (যেখানে তারা যথেষ্ট সময় অবস্থান করেছিল) পাঞ্জাব হয়ে উপমহাদেশে পূর্ব দিকে স্থানান্তরিত হয়েছিল বলে প্রায়শই বিভিন্ন নদীতে একই নাম আরোপ করা হয়েছিল।
কিছু কিছু নদীর নাম ঘুরে ফিরে সাধারণ ইন্দো-ইরানীয় নদীতে প্রদর্শিত, আবেস্তীয় সমানজাতীয় নদীর নামের সাথে, এর মধ্যে উল্লেখযোগ্য হল সরস্বতী (আবেস্তীয় হরক্ষবাইতি, ফার্সি হারা(জ)উবতি) এবং সরযূ (ইরানীয় হরয়ু, আবেস্তীয় হরইইউম, ফার্সি হরে)। ঋগ্বেদে বিশিষ্ট নদী হল সিন্ধু পরবর্তী, সরস্বতী। ঋগ্বেদের সরস্বতী নদী সাধারণত বর্তমানের "ঘগ্গর হকরা" নদীর সঙ্গে চিহ্নিত করা হয়, যদিও "হেলমান্দ নদী" প্রথম দিকের ঋগ্বেদের তথ্য অনুযায়ী একটি সম্ভাব্য স্থান কিনা তাই নিয়েও আলোচনা করা হয়েছে। বি বি লাল-এর মত প্রত্নতাত্ত্বিকরা দেখিয়েছেন সিন্ধু অববাহিকা থেকে কিছু ইন্দো-আর্য গোষ্ঠীর বিপরীত পশ্চিমাভিমুখী অবস্থান পরিবর্তনের সম্ভাবনা হিসেবে এবং একই সঙ্গে উপমহাদেশের বাইরের অনুপ্রবেশের জন্য কোনো নির্দিষ্ট প্রত্নতাত্ত্বিক প্রমাণের অভাব।
একাধিক হাইড্রোনিম ঋগ্বৈদিক সংকলনে অবস্থিত; মাইকেল উইটজেলের স্কিম অনুসরণ করে রুক্ষ ভৌগোলিক অবস্থান অনুসারে সেগুলিকে স্লট করা হয়। পাশাপাশি, আধুনিক পারস্পরিক সম্পর্ক সম্পর্কে পণ্ডিতদের মতামত প্রদান করা হয়েছে:
সিন্ধু:
উত্তর পশ্চিম নদীসমূহ:
পূর্বদিকের উপনদীসমূহ:
মধ্য নদীসমূহ (পাঞ্জাবের নদীসমূহ):
পূর্ব-মধ্য নদীসমূহ (হরিয়ানার নদীসমূহ):
পূর্ব নদীসমূহ:
অ্যাসোসিয়েশন অব টেনিস প্রফেশনালস

অ্যাসোসিয়েশন অব টেনিস প্রফেশনালস (ইংরেজিতে: Association of Tennis Professionals) বা সংক্ষেপে এটিপি (ATP) একটি পুরুষ পেশাদার টেনিস খেলোয়াড়দের সংস্থা। ১৯৭২ সালে ডোনাল্ড ডেল, জ্যাক ক্রেমার এবং ক্লিফ ড্রিসডেল – এই তিনজন এটিপি প্রতিষ্ঠা করেন। তাদের উদ্দেশ্য ছিল এমন একটা সংস্থা তৈরি করা যার মাধ্যমে পেশাদার পুরুষ টেনিস খেলোয়াড়দের স্বার্থ সংরক্ষিত হবে। ড্রিসডেল এটিপির প্রথম প্রেসিডেন্ট হন। ১৯৯০ সাল থেকে এটিপি বিশ্বব্যাপী অনেক টেনিস ট্যুরের আয়োজন করেছে। ট্যুরের নামে এটিপি ব্যবহৃত হয়। আগে এটি এটিপি ট্যুর নামে পরিচিত হলেও ২০০১ সাল থেকে এটা শুধু এটিপি নামে পরিচিতি পায়। ২০০৯ সালে এটি পরিবর্তন করে আবার এটিপি ওয়ার্ল্ড ট্যুর করা হয়। এই টুর্নামেন্টগুলো আগে গ্র্যান্ড প্রিক্স টেনিস টুর্নামেন্ট এবং ওয়ার্ল্ড চ্যাম্পিয়নশিপ টেনিস নামেও পরিচিত ছিল।
এটিপির কার্যনির্বাহী দপ্তর লন্ডনে অবস্থিত। এটিপি আমেরিকা যুক্তরাষ্টের ফ্লোরিডার পন্টে ভেড্রা বিচে অবস্থিত। এটিপি ইউরোপ মোনাকোতে অবস্থিত। এছাড়া এটিপি ইন্টারন্যাশনাল, যার আওতায় পড়ে আফ্রিকা, এশিয়া ও অস্ট্রেলেশিয়া, এটির দপ্তর অশ্ত্রেলিয়ার সিডনিতে অবস্থিত।
অপরদিকে মহিলাদের পেশাদার টেনিস খেলোয়াড়দের জন্য সংস্থা হল ওমেন্স টেনিস অ্যাসোসিয়েশ বা ডব্লিউটিএ।
১৯৭২ সালে জ্যাক ক্রেমার, ডোনাল্ড ডেল এবং ক্লিফ ড্রিসডেল মিলে এটিপি প্রতিষ্ঠা করেন। প্রথম নির্বাহী কর্মকর্তা হিসেবে জ্যাক কাজ করেন। ক্লিফ ড্রেসডিল ছিলেন প্রেসিডেন্ট। জ্যাক ক্রেমার প্রথম পেশাদার টেনিস খেলোয়াড়দের র‍্যাঙ্কিং সিস্টেম চালু করেন। এটি এখন পর্যন্ত চালু আছে। ১৯৭৪ থেকে ১৯৮৯ সাল পর্যন্ত পুরুষদের চ্যাম্পিয়নশিপ-এর জন্য একটি সাব-কমিটি কাজ করতো। এটি ছিল মেন্স ইন্টারন্যাশনাল প্রফেশনালস্টেনিস কাউন্সিল বা এমআইপিটিসি। ইন্টারন্যাশনাল টেনিস ফেডারেশনের প্রতিনিধি, এটিপি প্রতিনিধি এবং বিশ্বব্যাপী টুর্নামেন্ট ডিরেক্টরদের নিয়ে এটি তৈরি হতো।
মহিলাদের টেনিস অ্যাসোসিয়েশন

ওমেন্স টেনিস অ্যাসোসিয়েশন (ইংরেজিতে: Women's Tennis Association) বা সংক্ষেপে ডব্লিউটিএ (WTA), ১৯৭৩ সালে বিলি জিন কিং কর্তৃক প্রতিষ্ঠিত পেশাদার মহিলা টেনিস খেলোয়াড়দের একটি সংস্থা। এটি ডব্লিউটিএ ট্যুর আয়োজন করে থাকে। ডব্লিউটিএ ট্যুর হল বিশ্বব্যাপী অনুষ্ঠিত মহিলা টেনিস খেলোয়াড়দের টেনিস চ্যাম্পিয়নশিপ যা এই সংস্থা আয়োজন করে থাকে।
১৯৭৩ সালের জুনে ডব্লিউটিএ প্রতিষ্ঠা হলেও ডব্লিউটিএ-এর ইতিহাসের সূচনা হয় টেক্সাসের হিউস্টনে, যখন টেনিস তারকা গ্ল্যাডিস হেল্ডম্যান ১৯৭০ সালের সেপ্টেম্বরে ভার্জিনিয়া স্লিমস টুর্নামেন্টের আয়োজন করেন। ডব্লিউটিএ-এর প্রধান দপ্তর ফ্লোরিডার সেন্ট পিটার্সবার্গে অবস্থিত। এর ইউরোপিয়ান দপ্তর লন্ডনে এবং এশিয়া প্রশান্ত-মহাসাগরীয় দপ্তর বেইজিং-এ অবস্থিত।
Open Era বা টেনিসের উন্মুক্ত যুগ পেশাদার খেলোয়াড়দেরকে নতুন খেলোয়াড়দের সাথে প্রতিযোগিতা করার সুযোগ করে দেয়, যা আগে সম্ভব ছিল না। প্রথম ওপেন টুর্নামেন্ট ইংল্যান্ডের বার্নিমাউথে অনুষ্ঠিত হয়। এই যুগের শুরুতে বিশ্বব্যাপী দুইটি পেশাদার টেনিস চ্যাম্পিয়নশিপ প্রচলিত ছিল, একটি ওয়ার্ল্ড চ্যাম্পিয়নশিপ টেনিস যা শুধু পুরুষদের জন্য এবং অন্যটি ন্যাশনাল টেনিস লীগ।। অ্যান জোন্স, রোশেল ক্যাসেলস, ফ্রাঙ্কোইস ডার এবং বিলি জিন কিং এনটিএল-এ যোগ দেন। বিলি জিনকে তখন প্রতি বছর ৪০০০০ মার্কিন ডলার দেয়া হত, জোন্সকে দেয়া হত ২৫০০০ এবং ক্যাসেলস ও ডারকে ২০০০০ ডলার করে দেয়া হত। এই গ্রুপটি প্রতিষ্ঠিত টুর্নামেন্ট যেমন ইউএস ওপেন এবং উইম্বলডনেও অংশ নেয়। তবে তারা নিজস্ব টুর্নামেন্টও আয়োজন করে। ইন্টারন্যাশনাল টেনিস ফেডারেশন তখন তাদের ওপর কিছু নিষেধাজ্ঞা আরোপ করে যার ফলে তারা উইটম্যান কাপে খেলতে পারেনি।
১৯৭০ নাগাদ এই বৈষম্য আরো প্রকট হয়। বিলি জিন বলেছিলেন, “ব্যবসায়ীরা আরো অর্থ যোগাচ্ছিলেন, পুরুষ টেনিস খেলোয়াড়রা আরো অর্থ উপার্জন করছিলেন। সবাই উপার্জন করছিলেন, কেবল নারীরা ব্যতীত।“ ১৯৬৯ সালে মাঝারি ও ছোট টুর্নামেন্টগুলোতে পুরুষ ও নারী খেলোয়াড়দের প্রদান করা অর্থের অনুপাত ছিল ৫:১। ১৯৭০ সালে এই অনুপাত ছিল ৮:১ এমনকি কোন কোন ক্ষেত্রে ১২:১।
১৯৭০ সালে মার্গারেট কোর্ট গ্র্যান্ড স্ল্যাম জয় করেন এবং মাত্র ১৫০০০ ডলার বোনাস হিসেবে পান। যেখানে পুরুষ খেলোয়াড়রা বোনাস হিসেবে ১ মিলিয়ন ডলার পর্যন্ত পেতেন। ১৯৭০ সালে অনুষ্ঠিত ইউএস ওপেনেও এই ধরনের বৈষম্য দেখা যায়। প্যাসিফিক সাউথওয়েস্ট চ্যাম্পিয়নশিপে পুরুষ ও নারী খেলোয়াড়দের প্রদান করা অর্থের অনুপাত ছিল প্রায় ১২:১। বেশ কয়েকজন নারী খেলোয়াড় সেসময় গ্ল্যাডিস হেল্ডম্যানের সাথে যোগাযোগ করেন। গ্ল্যাডিস ছিলেন ওয়ার্ল্ড টেনিস ম্যাগাজিনের প্রকাশক। তারা গ্ল্যাডিসকে বলেন যে এই চ্যাম্পিয়নশিপ তারা বয়কট করতে চান। তখন প্রাথমিকভাবে গ্ল্যাডিস এর বিপক্ষে বললেও তিনি ১৯৭০ হিউস্টন ওমেন্স ইনভাইটেশন আয়োজন করেন যাতে নয়জন নারী খেলোয়াড় অংশ নেন। এই নয়জন খেলোয়াড় এবং গ্ল্যাডিস পরে নারীদের জন্য ভার্জিনিয়া স্লিমস সার্কিট ট্যুরের আয়োজন করেন। এটাই পরবর্তিতে ডব্লিউটএ ট্যুরে রূপ নেয়। এই সার্কিটে ছিল ১৯টি টুর্নামেন্ট। সবগুলো টুর্নামেন্টই যুক্তরাষ্ট্রে অনুষ্ঠিত হত এবং প্রাইজ মানির পরিমাণ ছিল ৩০৯,১০০ ডলার।
১৯৭৩ উইম্বলডন চ্যাম্পিয়নশিপের এক সপ্তাহ আগে বিলি জিন কিং কর্তৃক আয়োজিত একটি মিটিং-এ ডব্লিউটিএ প্রতিষ্ঠিত হয়। মিটিংটি লন্ডনের একটি হোটেলে হয়। ডব্লিউটিএ একটি টেলিভিশন চ্যানেলের সাথে চুক্তি স্বাক্ষরের মাধ্যমে অর্থের ব্যবস্থা করে। এছাড়া আর নানা আর্থিক নিশ্চয়তার ব্যবস্থা করা হয়। ১৯৭৬ সালে কোলগেট ডব্লিউটিএ সার্কিটের পৃষ্ঠপোষকতা করে।
ওয়ার্নার পার্ক স্পোর্টিং কমপ্লেক্স

ওয়ার্নার পার্ক স্পোর্টিং কমপ্লেক্স সেন্ট কিট্‌স ও নেভিসের বাসেতেরে এলাকায় অবস্থিত একটি অ্যাথলেটিক সুযোগ-সুবিধাদি বিদ্যমান ক্রীড়া কমপ্লেক্স। কমপ্লেক্সের অভ্যন্তরে ওয়ার্নার পার্ক স্টেডিয়াম রয়েছে যা ২০০৭ সালের ক্রিকেট বিশ্বকাপের খেলা অনুষ্ঠিত হয়েছিল। বিখ্যাত পর্যটক স্যার টমাস ওয়ার্নারের নাম অনুসরণে কমপ্লেক্সের নামকরণ হয়েছে। তাঁর আগমনের কারণেই সেন্ট কিটসে প্রথম ইংরেজ উপনিবেশ গড়ে উঠে।
পূর্বদিকে ক্রিকেট পিচ, প্যাভিলিয়ন, সম্প্রচারকেন্দ্র রয়েছে। চার হাজার আসনবিশিষ্ট এ অংশে বৃহৎ ক্রীড়া আসরে সাময়িকভাবে দশ হাজার আসনের ব্যবস্থা করা যায়। তাইওয়ান সরকারের বড় ধরনের অর্থ সহায়তা রয়েছে যাতে ২.৭৪ মিলিয়ন মার্কিন ডলার অনুদান দেয়া হয়। সামগ্রীকভাবে প্রকল্প বাস্তবায়নে ১২ মিলিয়ন মার্কিন ডলার ব্যয়িত হয় যার অর্ধাংশ ক্রিকেট খেলা ও অর্ধেক ফুটবল খেলার জন্য।
পশ্চিমাংশে ফুটবল স্টেডিয়াম রয়েছে। তিন হাজার পাঁচশত আসনে দর্শক উপবেশন করেন। উত্তরাংশে তিনটি টেনিস কোর্ট, তিনটি নেটবল/ভলিবল কোর্ট, লেন হ্যারিস ক্রিকেট একাডেমি আছে। উৎসব আয়োজনের জন্য রয়েছে কার্নিভাল সিটি।
'জিগ্স-মেদ-'ফ্রিন-লাস-'ওদ-জের

'জিগ্স-মেদ-'ফ্রিন-লাস-'ওদ-জের () (১৭৪৫-১৮২১) তিব্বতী বৌদ্ধধর্মের র্ন্যিং-মা ধর্মসম্প্রদায়ের প্রথম র্দো-গ্রুব-ছেন রিন-পো-ছে () উপাধিধারী বৌদ্ধ লামা ছিলেন।
'জিগ্স-মেদ-'ফ্রিন-লাস-'ওদ-জের ১৭৪৫ খ্রিষ্টাব্দে তিব্বতের দো উপত্যকায় স্মুগ-পো () পরিবারগোষ্ঠীতে জন্মগ্রহণ করেন। তার পিতার নাম ছিল বো-ছুং-ঝোন-খো () এবং মাতার নাম ছিল ব্সোদ-নাম্স-'ত্সো ()। তিনি দ্গো-ছেন () বৌদ্ধবিহারে ভর্তি হয়ে শেস-রাব-রিন-ছেন () নামক এক ভিক্ষুর নিকট শিক্ষালাভ করেন। একুশ বছর বয়সে তিনি মধ্য তিব্বত যাত্রা করে ছোস-ক্যি-'ব্যুং-গ্নাস (), 'জাম-দ্পাল-'ফ্রিন-লাস-দ্বাং-পো (), দাম-ছোস-দ্বাং-ফ্যুগ () প্রভৃতি লামার নিকট শিক্ষালাভ করেন। এরপর তিনি খাম্স অঞ্চলে যাত্রা করে পে-মা-কুন-গ্রোল-র্নাম-র্গ্যাল () নামক র্দ্জোগ্স-ছেন বৌদ্ধবিহারের চতুর্থ প্রধানের নিকট শিক্ষালাভ করেন। পঁচিশ বছর বয়স হলে পারিবারিক বাধ্যবাধকতার কারণে পাঁচ বছর ধরে তিনি তার বাড়িতে কাটিয়ে পুনরায় তার শিক্ষকদের নিকট ফিরে আসেন। ত্রিশ বছর বয়সে পে-মা-গ্সাং-স্ঙ্গাগ্স-ব্স্তান-'দ্জিন () নামক দ্বিতীয় র্দ্জোগ্স-ছেন-দ্পোন-স্লোব () উপাধিধারী লামা তাকে ম্খা'-গ্রো-স্ন্যিং-থিগ () তত্ত্ব সম্বন্ধে শিক্ষাদান করেন। এরপরের কয়েকটি বছর তিনি ত্শে-রিং-ফুগ () এবং গ্শিন-র্জে-ফুগ () নামক গুহাতে কঠোর সাধনা করেন। এরপর ঙ্গেস-দোন-ব্স্তান-'দ্জিন-ব্জাং-পো () নামক তৃতীয় র্দ্জোগ্স-ছেন-গ্রুব-দ্বাং () উপাধিধারী লামা তাকে শিক্ষাদান করেন। ঙ্গেস-দোন-ব্স্তান-'দ্জিন-ব্জাং-পোর নিকট হতে তিনি বিখ্যাত র্ন্যিং-মা পণ্ডিত 'জিগ্স-মেদ-গ্লিং-পার () শিক্ষা সম্বন্ধে জানতে পারেন এবং তিনি তৃতীয় বার মধ্য তিব্বত যাত্রা করে ১৭৮৬ খ্রিষ্টাব্দে তার সঙ্গে সাক্ষাৎ করেন। 'জিগ্স-মেদ-গ্লিং-পা তাকে ক্লোং-ছেন-স্ন্যিং-থিগ () তত্ত্ব সম্বন্ধে শিক্ষাদান করেন। 
১৭৯০ খ্রিষ্টাব্দে স্দে-দ্গে রাজ্যের রাণী ত্শে-দ্বাং-ল্হা-মো () রাজ্যশাসনের ভার নিলে তিনি 'জিগ্স-মেদ-'ফ্রিন-লাস-'ওদ-জেরকে রাজ্যের ধর্মীয় উপদেষ্টা্র পদে নিযুক্ত হন এবং রাণীর মৃত্যু পর্যন্ত তিনি ঐ অঞ্চলে বেশ কিছু কূটনৈতিক দৌত্যে অংশগ্রহণ করেন। ১৭৯১ খ্রিষ্টাব্দে তিনি তিব্বত সরকার এবং ছিং-ওয়াং-ঙ্গাগ-দ্বাং-দার-র্গ্যাস () নামক আমদো অঞ্চলের একজন স্থানীয় শাসকের অধীনেও উপদেষ্টা হিসেবে কাজ করেন।
'জিগ্স-মেদ-'ফ্রিন-লাস-'ওদ-জের তার জন্মভূমি দো উপত্যকায় 'গ্রো-দোন-ল্হুন-গ্রুব () বিহার স্থাপন করেন। এছাড়া তিনি ১৮১০ খ্রিষ্টাব্দে গ্সের-র্তা () অঞ্চলে পে-মা-ব্কোদ-ক্যি-স্গ্রুব-স্দে () নামক একটি বিহার স্থাপন করেন।
মলয়া গোস্বামী

মলয়া গোস্বামী (; ) অসমের চলচ্চিত্র জগৎ থেকে অভিনয় করে রাষ্ট্রীয় সুনাম অর্জন করা উত্তর-পূর্ব ভারতের প্রথম মহিলা। তিনি ১‌৯৯২ সনে জাহ্নু বরুয়ার পরিচালিত ফিরিঙতি চলচ্চিত্রে অভিনয় করে শ্রেষ্ঠ চলচ্চিত্র অভিনেত্রীর রাষ্ট্রীয় চলচ্চিত্র পুরস্কার লাভ করেন। 
অসমের ডিব্রুগড় জেলার রাজখোয়া পরিবারে মলয়া গোস্বামীর জন্ম হয়। তার পিতা কৈলাশ রাজখোয়া অসম রাজ্যিক বিদুৎ পরিষদে অভিযন্তার পদে কার্যনির্বাহ করিতেন। চাকরি সুত্রে তার পিতাকে এক স্থান থেকে অন্য স্থানে স্নানান্তর হতে হত। মলয়া গোস্বামী তার বিদ্যার্থী জীবন নঁগাওয়ে অতিবাহিত করেন। নঁগাও উচ্চ বিদ্যালয় থেকে তিনি শিক্ষান্ত পরীক্ষায় উর্ত্তীন হয়ে গুয়াহাটির কৃষ্ণকান্ত সন্দিকৈ রাজ্যিক মুক্ত বিশ্ববিদ্যালয়ে নামভর্ত্তি করেন ও গুয়াহাটি বিশ্ববিদ্যালয় থেকে স্নাতকোত্তর ডিগ্রী লাভ করেন। তিনি বিদ্যালয় ও মহাবিদ্যালয়ে অধ্যয়ন করার সময় সেরা খেলোড়ার ছিলেন। তিনি মহাবিদ্যালয়ে থাকার সময় অসমের প্রথম মহিলা হকি দলের সদস্য ছিলেন। শিক্ষা সমাপ্ত করে তিনি শিক্ষকের বৃত্তি বেছে নিয়েছিলেন। প্রথমে তিনি সোনারী মহাবিদ্যালয় ও তারপর ১৯৮৩ সনে জাগীরোড মহাবিদ্যালয়ে যোগদান করেছিলেন। 
১৯৮১ সনে প্রদীপ গোস্বামীর সহিত মলয়া গোস্বামীর বিবাহ সম্পূর্ণ হয়। প্রদীপ গোস্বামী অসম রাজ্যিক বিদুৎ পরিবহন বিভাগের অভিযন্তার পদে নিযুক্ত ছিলেন। তিনি মলয়া গোস্বামীকে অভিনয় করার ক্ষেত্রে অনুপ্রেরণা দিয়েছিলেন। ১৯৮৭ সনে তিনি অগ্নিস্নান নামক অসমীয়া চলচ্চিত্রে প্রথম অভিনয় করেন। এই চলচ্চিত্রের পরিচালক ছিলেন ডঃ ভবেন্দ্রনাথ শইকিয়া। অগ্নিস্নান চলচ্চিত্র ডঃ ভবেন্দ্রনাথ শইকিয়ার অন্তরীপ নামক উপন্যাসের অন্তর্গত। এই চলচ্চিত্রে মলয়া গোস্বামী প্রধান চরিত্র মেনকার রুপে অভিনয় করেছিলেন। মেনকার চরিত্রে তিনি সকলের দৃষ্টি আকর্ষণ করিতে সক্ষম হয়েছিলেন। ১৯৯১ সনে তিনি ফিরিঙতি নামক চলচ্চিত্রে অভিনয় করেন।
এই চলচ্চিত্রের পরিচালক ছিলেন জাহ্নু বরুয়া। এই চলচ্চিত্রে করা অভিনয়ের জন্য তিনি ১৯৯১ সনের ৩৯তম ভারতের রাষ্ট্রীয় চলচ্চিত্র মহোৎসবের শ্রেষ্ঠ অভিনেত্রী হিসেবে রজত কমল পুরস্কার লাভ করেন।
পরবর্তী সময়ে তিনি অন্যান্য চলচ্চিত্রে অভিনয় করেন। উত্তরাকাল, মা, আই কিল্ড হিম স্যার, আশেনে কুনেবা হিয়াত ও শেষ উপহার তিনি অভিনয় করা কয়েকটি চলচ্চিত্রের নাম। তিনি ধারাবাহিক নাটক যেমন ঋতু আহে ঋতু যায় ইত্যাদিতে অভিনয় করেছেন। তিনি চল্লিশের অধিক রেডিও প্রচারিত নাটকে সংলাপ করেছেন। নবকান্ত বরুয়া, জ্যোতিপ্রসাদ আগরওয়ালা রচিত কবিতায় তিনি কন্ঠদান করেছেন। তদুপরি তিনি অসমের বিভিন্ন মঞ্চ ও ভ্রাম্যমাণ থিয়েটারে অভিনয় করেছেন। গুয়াহাটি দূরদর্শন কেন্দ্র দ্বারা প্রচারিত ঋতু আহে ঋতু যায় নামক নাটকে অভিনয়ের জন্য তিনি জয়মতী পুরস্কার ও শ্রেষ্ঠ টেলিভিশন বটা পুরস্কার প্রাপ্ত করেছেন।
শিশির কুমার দাশ

শিশিরকুমার দাশ (Sisir Kumar Das) (জন্ম:৭ নভেম্বর, ১৯৩৬- মৃত্যু: ৭ মে, ২০০৩) ছিলেন এক অগ্রণী বাঙালি কবি,গদ্যকার, নাট্ককার, প্রাবন্ধিক, শিশুসাহিত্যিক, অনুবাদক ও ভারতীয় সাহিত্য বিষয়ে স্বনামধন্য পণ্ডিত। অনেকের মতে তিনি ভারতীয় সাহিত্যের ইতিহাস লেখার ক্ষেত্রে 'doyen of Indian literary historiographers'। প্রায় সম্পূর্ণ একক প্রচেষ্টায় তার লেখা তিন খণ্ডে ভারতীয় সাহিত্যের ইতিহাস, সাহিত্যের ইতিহাস চর্চার ক্ষেত্রে এক অন্যতম মাইলফলক। এ ছাড়াও সাহিত্য অকাদেমি প্রকাশিত রবীন্দ্রনাথ ঠাকুরের ইংরেজি রচনা সম্পাদনার কৃতিত্ব-ও তার।
মুকুন্দ চন্দ্র দাশ ও সরলা দেবীর পুত্র শিশিরকুমার দাশ - এর, জন্ম হয় ৭ নভেম্বর ১৯৩৬ খ্রিস্টাব্দে কলকাতায়। 
তাঁর স্কুলজীবন কাটে কলকাতায়। ১৯৫১ সালে সাউথ সাবারবন (মেন) স্কুল থেকে ম্যাট্রিক; কলকাতার প্রেসিডেন্সি কলেজ থেকে বাংলা ভাষা ও সাহিত্য নিয়ে সাম্মানিক স্নাতক হন ১৯৫৫ খ্রিস্টাব্দে । ১৯৫৬ সালে প্রকাশিত হয় তাঁর প্রথম কবিতার বই 'জন্মলগ্ন'। পরের বছরেই ১৯৫৭ সালে কলিকাতা বিশ্ববিদ্যালয় থেকে প্রথম শ্রেণিতে প্রথম হয়ে স্নাতকোত্তর উত্তীর্ণ হন। সেসময় তাঁর প্রাপ্ত নম্বর ছিল কলিকাতা বিশ্ববিদ্যালয়ের সর্বকালের সর্বোচ্চ নম্বর। ১৯৬৩ সালে ডক্টরাল ডিগ্রি পান যুগপৎ কলকাতা বিশ্ববিদ্যালয় ও লন্ডন বিশ্ববিদ্যালয় থেকে।
প্রথম কয়েক বছর পশ্চিমবঙ্গের কয়েকটি কলেজে পড়ানোর পরে ১৯৬০ থেকে ১৯৬৩ সাল অবধি লন্ডনের স্কুল অফ ওরিয়েন্টাল অ্যান্ড আফ্রিকান স্টাডিজে শিক্ষকতা করেন। ভারতে ফিরে দিল্লি বিশ্ববিদ্যালয়ের সদ্যস্থাপিত আধুনিক ভারতীয় ভাষা ও সাহিত্য বিভাগে ২০০১ সালে তার অবসরের আগে অবধি অধ্যাপনা করেন। ১৯৮০-২০০১ সময়পর্বে তিনি ঐ বিভাগে টেগোর প্রোফেসর পদে বৃত ছিলেন। ভারতীয় তুলনামূলক সাহিত্য সংস্থার (CLAI) সভাপতির দায়িত্বও পালন করেছেন বেশ কয়েক বছর। গ্রিক ভাষা থেকে তিনি একাধিক নাটক ও অ্যারিস্টটলের কাব্য গ্রন্থ অনুবাদ করেছেন । অনুবাদের পাশাপাশি তার বহু মৌলিক রচনাও আছে। ভাষাতত্ত্ব ও সাহিত্যভাবনার দুটি বিভাজিত ধারাকে মিলিয়ে মিলিয়ে দিয়ে তিনি ভারতীয় সমালোচনা সাহিত্যকে এক উল্লেখযোগ্য জায়গায় পৌঁছে দিয়েছিলেন । তার আর একটি উল্লেখযোগ্য কৃতিকাজ ২০০৩ খ্রিস্টাব্দে প্রকাশিত -'সংসদ বাংলা সাহিত্যসঙ্গী'। এই গ্রন্থে বাংলা সাহিত্যের বিচিত্র পথসঞ্চারী স্রষ্টা-সৃষ্টি-সাময়িকপত্র ও আন্দোলনের অনুপুঙ্খ সমাচার ও মূল্যাঙ্কন উৎকীর্ণ রয়েছে । 
ভারতীয় তুলনামূলক সাহিত্য সংস্থার (Comparative Literature Association of India) আয়োজনে দু'বছরে একবার শিশিরকুমার দাশ স্মারক বক্তৃতা অনুষ্ঠিত হয়।
অপ্রকাশিত নাটক সংগ্রহ (সংগ্রহ ও সম্পাদনা: সার্থক দাস) 
চশমা, রচনাকাল: সেপ্টেম্বর ১৯৫৫।
দুঃখ-দয়া-সান্ত্বনা, রচনাকাল: নভেম্বর ১৯৬২। 
জীমূতবাহনের গারো যাত্রা, রচনাকাল: জুন ১৯৬৯। 
কুমির, রচনাকাল: অক্টোবর ১৯৭০। 
উত্তরা, রচনাকাল: জানুয়ারি ১৯৭১। 
এছাড়াও, 
১। অলৌকিক সংলাপ।
২। আকবর-বীরবল।
৩। আদিম অন্ধকার।
৪। পুরস্কার-প্রহসনম্।
৫। বাঘ।
৬। ভাঁড়ু দত্ত। 
৭। মুচিরাম গুড়। 
৮। সক্রেটিসের জবানবন্দী। 
৯। সক্রেটিসের সন্ধান।
১০। সিন্দুক। 
১১। অন্ধ বুদ্ধ। প্রমা। ২০০০।
১২। একটি মৃতদেহ। 
১৩। একটি কুকুর এবং কয়েকজন মানুষ। 
১৪। একদিন একরাত্রি। 
১৫। খেলা। 
সহ মোট নাটকের সংখ্যা ৪২টি।
বিজু ফুকন

বিজু ফুকন (; ) অসমের চলচ্চিত্র জগতের খ্যাতনামা অভিনেতা। তিনি চলচ্চিত্র পরিচালক রূপেও বিখ্যাত। তিনি বিখ্যাত অসমীয়া চলচ্চিত্র 'ডঃ বেজবুয়া' য় ছোট চরিত্রে অভিনয় করেন। তারপর তিনি 'বরুয়ার সংসার' নামক চলচ্চিত্রে অভিনয় করেন ও পরবর্তী সময়ে অসমীয়া চলচ্চিত্র জগতের জনপ্রিয় অভিনেতা রূপে আত্মপ্রকাশ করেন। তিনি অভিনয় করা 'আজলী নবৌ', 'বোয়ারী' ইত্যাদি সর্বকালের সফল চলচ্চিত্র হিসেবে পরিগণিত হয়েছে। 
১৯৪৭ সালে অসমের ডিব্রুগড় জেলায় বিজু ফুকনের জন্ম হয়। তার জন্মগত নাম বিজয় ফুকন। চলচ্চিত্র জগতে প্রবেশ করার সময় তিনি তার পরিচয় গৃহের ডাকনাম বিজু নামে দেন। তার পিতার নাম অতুল চন্দ্র ফুকন। তিনি সামরিক বিষয়ে দক্ষ ছিলেন। 
১৯৭০ সনে তিনি ব্রজেন বরুয়া পরিচালিত ডঃ বেজবরুয়া নামক চলচ্চিত্রের একটি গানের দৃশ্যে অভিনয় করেন। উক্ত বছরে নিপন বরুয়া পরিচালিত 'বরুয়ার সংসার' নামক চলচ্চিত্রে মুখ্য অভিনেতা রূপে অভিনয় করেন। তারপর তিনি বিভিন্ন অসমীয়া চলচ্চিত্রে অভিনয় করে নিজেকে তারকা অভিনেতা রূপে প্রকাশ করেন। ৭০-৮০র দশকে তিনি ৪০টির অধিক চলচ্চিত্রে অভিনয় করেন। জাহ্নু বরুয়া ও ভবেন্দ্রনাথ শইকীয়ার চলচ্চিত্র ছাড়াও তিনি অসমের ভ্রাম্যমাণ থিয়েটারে অভিনয় করেছেন। অসমীয়া ভাষার চলচ্চিত্র ছাড়াও তিনি বাংলা ভাষার 'হোটেল শ্নো ফক্স' ও 'গজমুক্তা' চলচ্চিত্রে অভিনয় করেছেন।। দূরদর্শনের বিভিন্ন ধারাবাহিক ও টেলী-ফিল্মে তিনি অভিনয় করেছেন। ৮০র দশকে তিনি চলচ্চিত্র পরিচালনায় মনোনিবেশ করেন। তার পরিচালিত 'ভাই-ভাই' চলচ্চিত্র ব্যবসায়িক সফল চলচ্চিত্র রূপে পরিগণিত হয়। কিন্তু তার পরিচালিত শিশু চলচ্চিত্র 'অতিক্রম' অদ্যাপি মুক্তিপ্রাপ্ত হয় নাই।। ভবেন্দ্রনাথ শইকীয়া রচিত একটি গল্পের আধারে তিনি গুয়াহাটি দূরদর্শন কেন্দ্রে দেউতা নামক ধারাবাহিক পরিচালনা করেছিলেন। তিনি ঘাটক নামক ভিডিও চলচ্চিত্র প্রযোজনা করেছিলেন।
১৯৯৯ সনে তিনি অসম লোকসভার নির্বাচনে অসম গণ পরিষদের প্রার্থী রূপে ডিব্রুগড় লোকসভা সমষ্টি থেকে প্রতিদ্বন্দিতা করেছিলেন। কিন্তু নির্বাচনে তিনি পরাজিত হন।
বর্তমান গুয়াহাটির আর.জি.বরুয়া রোডে বিজু ফুকন বসবাস করেন। তার পত্নী রাজশ্রী ফুকন একজন সফল চলচ্চিত্র প্রযোজিকা ও পুত্রী সংঘমিত্রা ফুকন(রিশা) একজন ফেশন ডিজাইনার ও মডেল। সংঘমিত্রা ফুকন ২০১১ সনে রিবক কম্পানীর ব্র্যাণ্ড এম্বেসেডর ছিলেন। তিনি বর্তমান ইউনাইটেড কালারস্‌ অফ বেনিটন কম্পানীর ব্র্যাণ্ড এম্বেসেডর।
কাউন্সিল অন টল বিল্ডিংস অ্যান্ড আর্বান হ্যাবিটেট

কাউন্সিল অন টল বিল্ডিংস এন্ড আর্বান হ্যাবিটেট (Council on Tall Buildings and Urban Habitat) বা সংক্ষেপে সিটিবিইউএইচ (CTBUH) একটি অলাভজনক আন্তর্জাতিক সংস্থা। এটি সুউচ্চ ভবন এবং টেকসই নগর পরিকল্পনা নিয়ে গবেষণা, তথ্য-উপাত্ত বিশ্লেষণ, মানদন্ড প্রণয়ন, উচ্চ ভবন নির্মাণে সঠিক ও বাস্তবসম্মত জ্ঞান প্রচারে কাজ করে থাকে। এই অলাভজনক সংস্থাটির প্রধান দপ্তর যুক্তরাষ্ট্রের শিকাগোর ইলিনয় ইন্সটিটিউট অফ টেকনোলোজিতে অবস্থিত। সিটিবিইউএইচ কর্তৃক প্রকাশিত বিশ্বের সর্বোচ্চ উচু ভবনের তালিকা বিশ্বব্যাপী স্বীকৃত। সংস্থাটি তার উদ্দেশ্য ও লক্ষ্য হিসেবে উল্লেখ করেছে, পরিকল্পনা, নকশা এবং উচু ভবন নির্মাণ সম্পর্কিত সব বিষয়ে গবেষণা করা। লেন এস বিডেল ১৯৬৯ সালে লেহাই ইউনিভার্সিটিতে সিটিবিইউএইস প্রতিষ্ঠা করেন। এখানে ২০০৩ সাল পর্যন্ত সংস্থাটির দপ্তর থাকলেও পরবর্তিতে এটি ইলিনয় ইন্সটিটিউট অফ টেকনোলোজিতে স্থানান্তরিত হয়।
সিটিবিইউএইচ ভবনের উচ্চতা তিনটি মানদন্ড অনুসারে নির্ধারণ করে থাকে এবং এর ভিত্তিতে বিশ্বের সুউচ্চ ভবনসমূহের র‍্যাঙ্কিং প্রকাশ করে:
১. স্থাপত্যিক শীর্ষ পর্যন্ত উচ্চতা: এই মানদন্ড অনুসারেই সিটিবিইউএইচ প্রধানত ভবনের উচ্চতা নির্ধারণ করে থাকে। এক্ষেত্রে ভবনে উচ্চতা ভবনের উন্মুক্ত প্রবেশ পথ থেকে স্থাপত্যিক শীর্ষ পর্যন্ত পরিমাপ করা হয়। স্থাপত্যিক শীর্ষ বলতে যেকোন ধরনের স্থাপত্যিক উপকরণ বোঝায়। তবে এক্ষেত্রে অ্যান্টেনা, পতাকা ধারক ইত্যাদি কোন উপকরণ গ্রহণযোগ্য নয়।
২.শীর্ষ তলা: ভবনের নিচ থেকে উপরের সর্বোচ্চ তলা, যেটি ভবনটির ব্যবহারকারী কর্তৃক ব্যবহৃত হয়, সেই তলা পর্যন্ত উচ্চতা।
৩. শীর্ষ পর্যন্ত উচ্চতা: ভবনের নিচ থেকে শীর্ষ পর্যন্ত উচ্চতা। এক্ষেত্রে অ্যান্টেনা, পতাকা ধারক বা অন্য যেকোন বস্ত যা ভবনের উপরে থাকবে, সবই বিবেচিত হবে।
হ্যারল্ড ইউজিন এডগারটন

হ্যারল্ড ইউজিন এডগারটন ম্যাসাচুসেট্‌স ইনস্টিটিউট অফ টেকনোলজি এর তড়িৎ প্রকৌশলের একজন অধ্যাপক ছিলেন।
এডগারটন ১৯০৩ সালের ৬ এপ্রিল নেব্রাস্কার ফ্রেমন্টে জন্মগ্রহণ করেন। এডগারটন ইউনিভার্সিটি অব নেব্রাস্কা-লিঙ্কন থেকে ১৯২৫ সালে তড়িৎ প্রকৌশলে ব্যাচেলর ডিগ্রি অর্জন করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে তড়িৎ প্রকৌশলে ১৯২৭ সালে মাস্টার ডিগ্রি এবং ১৯৩১ সালে ডক্টরেট ডিগ্রি অর্জন করেন। তিনি ১৯৩৪ সালে ম্যাসাচুসেট্‌স ইনস্টিটিউট অফ টেকনোলজির তড়িৎ প্রকৌশলের অধ্যাপক নিযুক্ত হন।
'জিগ্স-মেদ-র্গ্যাল-বা'ই-ম্যু-গু

'জিগ্স-মেদ-র্গ্যাল-বা'ই-ম্যু-গু () (১৭৬৫-১৮৪২) তিব্বতী বৌদ্ধধর্মের র্ন্যিং-মা ধর্মসম্প্রদায়ের একজন বৌদ্ধ ভিক্ষু ছিলেন।
'জিগ্স-মেদ-র্গ্যাল-বা'ই-ম্যু-গু ১৭৬৫ খ্রিষ্টাব্দে তিব্বতের খাম্স অঞ্চলের র্দ্জা-ছু-খা () নামক স্থানে দ্গে-র্ত্সে () পরিবারগোষ্টীতে জন্মগ্রহণ করেন। তার পিতার নাম ছিল ও-র্গ্যান-ব্ক্রা-শিস () এবং মাতার নাম ছিল ব্ক্রা-শিস-স্ক্যিদ ()। জন্মের পর তার নাম রাখা হয় পে-মা-কুন-ব্জাং ()
কৈশোরে ত্শে-দ্বাং-রিগ-'দ্জিন-র্গ্যা-ম্ত্শো () নামক এক বৌদ্ধ অবতারী লামা পে-মা-কুন-ব্জাংকে শিক্ষাপ্রদান করেন। কিন্তু এই সময় তার বেশ কয়েকজন ভাই ও পিতা মৃত্যুবরণ করলে তিনি নিজের পরিবারের দেখাশোনা করার জন্য ব্যবসায় মন দেন। আঠারো বছর বয়সে তার বড়ো ভাইয়ের মৃত্যু হলে পরিবারের সমস্ত দায়িত্ব তার ওপর বর্তায়। কিন্তু তার মাতা এই সময় তাকে সাংসারিক কাজকর্ম থেকে মুক্তি দিয়ে ধর্মশিক্ষার উদ্দেশ্যে গোপণে তাকে পাঠিয়ে দেন। তিনি ব্সাম-য়াস বৌদ্ধবিহারে 'জিগ্স-মেদ-'ফ্রিন-লাস-'ওদ-জের () নামক এক বৌদ্ধ ভিক্ষুর সাথে সাক্ষাৎ করেন এবং তার উপদেশে বিখ্যাত র্ন্যিং-মা পণ্ডিত 'জিগ্স-মেদ-গ্লিং-পার () সঙ্গে সাক্ষাৎ করে তার শিষ্যত্ব গ্রহণ করেন। 'জিগ্স-মেদ-গ্লিং-পা তার নতুন নাম রাখেন 'জিগ্স-মেদ-র্গ্যাল-বা'ই-ম্যু-গু এবং তাকে র্ন্যিং-মা দর্শন ও তন্ত্র সম্বন্ধে শিক্ষা প্রদান করেন। এরপর তিনি 'জিগ্স-মেদ-'ফ্রিন-লাস-'ওদ-জেরের সহায়ক হয়ে তার সাথে বেশ কয়েক বছর ধরে বিভিন্ন স্থানে সাধনায় মগ্ন হন। ১৭৯৯ খ্রিষ্টাব্দে তিনি 'জিগ্স-মেদ-'ফ্রিন-লাস-'ওদ-জেরকে দো উপত্যকায় 'গ্রো-দোন-ল্হুন-গ্রুব () বিহার স্থাপন করতে সহায়তা করেন। এরপরের কুড়ি বছর তিনি খ্রা-মা () উপত্যকায় একটি গুহায় তিনি সাধনা করেন।
চালকুমড়া

চালকুমড়া, জালিকুমড়া বা চালকুমরা (বৈজ্ঞানিক নাম: "Benincasa hispida") এক প্রকার ফল জাতীয় সবজি। সংস্কৃত ভাষায় একে 'কুষ্মাণ্ড' বলা হয়। এর ইংরেজি নাম wax gourd, winter melon, white gourd, winter gourd, tallow gourd, Chinese preserving melon, ash gourd, ইত্যাদি। চালকুমড়া উদ্ভিদ লতা জাতীয়। এর ফল বিশালাকার যেটা সবজি হিসেবে খাওয়া হয় বা মোরব্বা বানিয়ে খাওয়া হয়। এটি "Benincasa" গণভুক্ত একমাত্র প্রজাতি।
কচি চালকুমড়ার গায়ে রোম থাকে; পরিপক্ব হলে রোমের পরিবর্তে এর গায়ে সাদা সাদা পাউডারের মত পদার্থের আবরণ হয়। এই পাউডারের জন্যই এটি দীর্ঘ সময় সংরক্ষণ করা সম্ভব হয়। চালকুমড়া ৮০ সেমি পর্যন্ত লম্বা হতে পারে। এটি দক্ষিণ, দক্ষিণ-পূর্ব এবং পূর্ব এশিয়াতে প্রচুর পরিমাণে চাষ করা হয়।
চালকুমড়া প্রধানত সবজি হিসেবে তরকারি বা ভাজি রান্না করে খাওয়া হয়। এছাড়া মোরব্বা তৈরির জন্যও এটি জনপ্রিয়। মোরব্বার জন্য একটু বেশি পরিপক্ব চালকুমড়া দরকার হয়।
চীন দেশেও এর তরকারি ও মোরব্বা তৈরির প্রচলন আছে। চালকুমড়ার মোরব্বা এবং কেক চীন ও তাইওয়ানে উৎসব উপলক্ষে খাওয়া হয়। 
দক্ষিণ-পূর্ব এশিয়াতে অনেক সময় চালকুমড়ার জুস বা পানীয় খাওয়া হয়; যাকে 'চালকুমড়ার চা' বলা হয়ে থাকে।
এর পাতা ও ডগা দিয়ে শাক রান্না করেও খাওয়া হয়।
দক্ষিণ ভারতে চালকুমড়া ও দই-মাখন সহযোগে এক প্রকার তরল খাদ্য তৈরি করার প্রচলন আছে।
চালকুমড়া একটি পুষ্টিকর সবজি। বিস্তারিত দেখুন পাশের ছকে।
'জিগ্স-মেদ-ফুন-ত্শোগস-'ব্যুং-গ্নাস

'জিগ্স-মেদ-ফুন-ত্শোগস-'ব্যুং-গ্নাস () (১৮২৪-১৮৬৩) তিব্বতী বৌদ্ধধর্মের র্ন্যিং-মা ধর্মসম্প্রদায়ের দ্বিতীয় র্দো-গ্রুব-ছেন রিন-পো-ছে () উপাধিধারী বৌদ্ধ লামা ছিলেন।
'জিগ্স-মেদ-ফুন-ত্শোগস-'ব্যুং-গ্নাস ১৮২৪ খ্রিষ্টাব্দে তিব্বতের দো উপত্যকায় বো-ছুং পরিবারগোষ্ঠীতে জন্মগ্রহণ করেন। ম্দো-ম্খ্যেন-ব্র্ত্সে-য়ে-শেস-র্দো-র্জে () নামক বৌদ্ধ লামা তাকে 'জিগ্স-মেদ-'ফ্রিন-লাস-'ওদ-জের () নামক প্রথম র্দো-গ্রুব-ছেন রিন-পো-ছে () উপাধিধারী বৌদ্ধ লামা্র পুনর্জন্ম রূপে চিহ্নিত করেন এবং তাকে গ্সের-র্তা () অঞ্চলে পে-মা-ব্কোদ-ক্যি-স্গ্রুব-স্দে () নামক বিহারে অধিষ্ঠিত করেন। ম্দো-ম্খ্যেন-ব্র্ত্সে-য়ে-শেস-র্দো-র্জে ছাড়াও 'জিগ্স-মেদ-র্গ্যাল-বা'ই-ম্যু-গু () নামক বৌদ্ধ সাধক তার উল্লেখযোগ্য শিক্ষক ছিলেন।
ঊনবিংশ শতাব্দীর ষাটের দশকে ন্যারোংয়ের যুদ্ধের সময় পে-মা-ব্কোদ-ক্যি-স্গ্রুব-স্দে বিহারটি ধ্বংসপ্রাপ্ত হলে 'জিগ্স-মেদ-ফুন-ত্শোগস-'ব্যুং-গ্নাস ১৮৬২ খ্রিষ্টাব্দে দো উপত্যকার সমতলভূমিতে নতুন করে একটি ধর্মীয় গোষ্ঠী গড়ে তোলেন। সেখানে তিনি একজন মহিলাকে বিবাহ করেন। ১৮৬৩ খ্রিষ্টাব্দে তিনি বসন্তরোগে আক্রান্ত হয়ে মৃত্যুবরণ করেন।
মাইকেল কিন (ফুটবলার)

মাইকেল ভিনসেন্ট কিন (জন্ম ১১ জানুয়ারি ১৯৯৩) একজন ইংরেজ পেশাদার ফুটবলার যিনি একজন ডিফেন্ডার হিসেবে প্রিমিয়ার লিগ ম্যানচেস্টার ইউনাইটেডে খেলে থাকেন। কিন অনূর্ধ্ব ১৭ পর্যায়ে রিপাবলিক অব আয়ারল্যান্ডের প্রতিনিধিত্ব করলেও অনূর্ধ্ব ১৯ এবং অনূর্ধ্ব ২১ স্তরে তিনি ইংল্যান্ডের হয়ে খেলেন। ২০১২ সালে তিনি ম্যানচেস্টার ইউনাইটেডের রিসার্ভ প্লেয়ার অব দ্যা ইয়ার নির্বাচিত হন। তার যমজ ভাই, উইল কিন, যিনিও একজন ফুটবলার, ম্যানচেস্টার ইউনাইটেডে একজন স্ট্রাইকার হিসেবে খেলেন।
২০০৮ গ্রীষ্মকালীন অলিম্পিকে মল্লক্রীড়া – মহিলাদের হেপ্টাথলন

২০০৮ অলিম্পিক গেমসে মহিলাদের হেপ্টাথলন প্রতিযোগিতা আগস্টের ১৫ ও ১৬ তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল ৬,০০০ পয়েন্ট(A মান) এবং ৫,৮০০ পয়েন্ট (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
মৃদুলা বড়ুয়া

মৃদুলা বড়ুয়া () হচ্ছেন একজন ভারতের অসমীয় চলচ্চিত্র অভিনেত্রী। তিনি চলচ্চিত্র ছাড়াও ৩০টিরও অধিক হিন্দি ও অসমীয় ভাষার ধারাবাহিক নাটক ও টেলিফিল্মে অভিনয় করেছেন। তিনি ২০০০ সালে ধারাবাহিক নাটক প্রযোজনা করে প্রযোজক হিসাবে আত্মপ্রকাশ করেন।
তিনি আসামের শুনিতপুর জেলায় জন্মগ্রহণ করেন। তার পিতার নাম যোগেন্দ্রনাথ বড়ুয়া, ছিলেন প্রতাপগড় চা বাগানের আউটডোর ইনচার্জ। তার মাতা-পিতা তাদের ছয় সন্তান নিয়ে আসামের বিশ্বনাথ চারিআলি শহরে বসবাস করতেন।।
শোতীয়া বিদ্যালয়ে অধ্যয়ন করার সময় মৃদুলা বরুয়া বিদ্যালয়ের নাটক প্রতিযোগিতায় অংশ গ্রহণ করে তৃতীয় পুরস্কার লাভ করেন। মহাবিদ্যালয়ে অধ্যয়নরত সময়ে তিনি সদৌ অসম সূর্য বরা সোবরনী একাংক নাটক প্রতিযোগীতায় অংশ গ্রহণ করে প্রথম পুরস্কার প্রাপ্ত করেন। এখানেই অসমীয়া চলচ্চিত্র পরিচালক ও অভিনেতা আব্দুল মজিদ তার প্রতিভাকে আবিষ্কার করেন ও অসমীয়া চলচ্চিত্রে জগতে প্রবেশ করার সুযোগ প্রদান করেন।।
মৃদুলা বরুয়ার চলচ্চিত্র জীবন আরম্ভ হয় হেমন্ত দত্ত পরিচালিত ও প্রমোদ বরুয়া প্রযোজিত ছায়াছবি উপপথের মাধ্যমে। পরিচালক দ্বিজেন্দ্র নারায়নদেব সেই সময়ে তার ছায়াছবি মরমীর জন্য নতুন অভিনেত্রীর সন্ধানে ছিলেন। অভিনেতা হীরেন চৌধুরী তাকে মৃদুলা বরুয়ার সহিত পরিচয় করান ও মৃদুলা বরুয়া অভিনেত্রী রুপে নির্বাচিত হন। ফলে কম বয়সে মহাবিদ্যালয়ে অধ্যয়নরত সময়ে মৃদুলা বরুয়া দুইটি অসমীয়া চলচ্চিত্রে অভিনয় করার সুযোগ পায়। উল্লেখ্য যে উপপথ তার অভিনীত প্রথম ছায়াছবি ও মরমী তার মুক্তিপ্রাপ্ত প্রথম ছায়াছবি কারণ উপপথ ১৯৮০ সনে মুক্তি পায় ও মরমী ১৯৭৮ সনে মুক্তি পেয়েছিল।। 
১৯৭৯ সনে তিনি মেঘ মুক্তি নামক চলচ্চিত্রে দুইটি যমজ বোনের চরিত্রে অভিনয় করেন। যমজ চরিত্রে অভিনীত হওয়া এইটিই ছিল প্রথম অসমীয়া চলচ্চিত্র। তারপর তার দুইটি সফল চলচ্চিত্র বোয়ারী ও ককাদেউতা নাতী আরু হাতী মুক্তি পাওয়ার সঙ্গে সঙ্গেই তিনি সুদক্ষ অভিনেতা রুপে প্রতিষ্ঠিত হন। পরবর্তী সময়ে তার অভিনীত মা ও প্রতিমা নামক দুইটি নারীকেন্দ্রিক ছায়াছবি মুক্তি পায় যেখানে তিনি বেশি বয়সের নারীর চরিত্রে অভিনয় করেন।।
নিজের সুদীর্ঘ অভিনয় জীবনে তিনি বিভিন্ন চরিত্রে অভিনয় করে সফলতা অর্জন করেন। আবর্তন, ইতিহাস, গুন গুন গানে গানে ইত্যাদি চলচ্চিত্রে অভিনয় করে তিনি সমালোচক থেকে উচ্চ প্রশংসা লাভ করেন।।
চলচ্চিত্র ছাড়াও তিনি ৩০ অধিক ভি.সি.ডি ছবি, হিন্দী ও অসমীয়া ধারাবাহিক ও টেলীফিল্মে অভিনয় করেছেন।।
২০০০ সনে তিনি নিজেকে প্রযোজক রুপে আত্মপ্রকাশ করে দূরদর্শনের দুইটি ধারাবাহিক প্রযোজনা করেন।।
সিডনি ব্রেনার

সিডনি ব্রেনার একজন দক্ষিণ আফ্রিকান জীববিজ্ঞানী। তিনি ২০০২ সালে চিকিৎসাবিজ্ঞানে নোবেল পুরস্কার লাভ করেন।
ব্রেনার ১৯২৭ সালের ১৩ জানুয়ারি দক্ষিণ আফ্রিকার জার্মিস্টনে জন্মগ্রহণ করেন।
তিনি জার্মিস্টন হাই স্কুল এ শিক্ষিত হন। এবং ইউনিভার্সিটি অফ দ্য উইটওয়াটারসরান্ড। ১৫ বছর বয়সে ইউনিভার্সিটিতে যোগদান করার পর, তার দ্বিতীয় বছরে এটি লক্ষ করা হয়েছিল যে তিনি তার ছয় বছরের মেডিকেল কোর্সের উপসংহারে মেডিসিন অনুশীলনের জন্য যোগ্যতা অর্জনের জন্য খুব কম বয়সী হবেন, এবং তাই তাকে শারীরস্থান এবং ফিজিওলজি বিজ্ঞানের ব্যাচেলর ডিগ্রি সম্পন্ন করার অনুমতি দেওয়া হয়েছিল। এই সময়ে তাকে জোয়েল ম্যান্ডেলস্টাম দ্বারা ভৌত রসায়ন, আলফ্রেড ওটল দ্বারা মাইক্রোস্কোপি এবং হ্যারল্ড ডাইটজ দ্বারা স্নায়ুবিদ্যা শেখানো হয়। এছাড়াও তিনি রেমন্ড ডার্ট এবং রবার্ট ব্রুম এর কাছে নৃবিজ্ঞান এবং জীবাশ্মবিদ্যার পরিচিতি পান।
আদা ইয়োনাত

আদা ইয়োনাত একজন ইসরায়েলি কেলাসবিজ্ঞানী যিনি কোষের রাইবোজোম নামক অঙ্গাণুর গঠনের উপর তার পথপ্রদর্শনকারী কাজের জন্য বিখ্যাত। তিনি ২০০৯ সালে রসায়নে নোবেল পুরস্কার লাভ করেন।
ইয়োনাথ হিব্রু ইউনিভার্সিটি অব জেরুসালেম থেকে ১৯৬২ সালে রসায়নে স্নাতক উপাধি এবং ১৯৬৪ সালে প্রাণরসায়নে স্নাতকোত্তর উপাধি অর্জন করেন। তিনি ১৯৬৮ সালে ওয়াইজম্যান ইন্সটিটিউট অব সায়েন্স থেকে ডক্টরেট উপাধি অর্জন করেন।
অ্যারন ক্লুগ

অ্যারন ক্লুগ একজন রসায়নবিজ্ঞানী এবং জীবপদার্থবিজ্ঞানী। তিনি ১৯৮২ সালে রসায়নে নোবেল পুরস্কার লাভ করেন।
ক্লুগ ১৯২৬ সালের ১১ অগাস্ট জন্মগ্রহণ করেন। তিনি ১৯৮৮ সালে নাইট উপাধি লাভ করেন। তিনি ১৯৯৫ থেকে ২০০০ সাল পর্যন্ত রয়েল সোসাইটির প্রেসিডেন্ট হিসেবে দায়িত্ব পালন করেন। তিনি ১৯৯৫ সালে অর্ডার অব মেরিট নিযুক্ত হন।
তরুণ তুর্কি বিপ্লব

তরুণ তুর্কি বিপ্লব ১৯০৮ সালে সংঘটিত হয়। এর ফলে স্থগিত হয়ে যাওয়া ১৮৭৮ সালের সংসদ পুনর্বহাল হয় এবং উসমানীয় সাম্রাজ্যের দ্বিতীয় সাংবিধানিক যুগের সূচনা হয়। এটি উসমানীয় সাম্রাজ্যের পতনের সময়কার ঘটনা। তুর্কি জাতীয়তাবাদী, পাশ্চাত্যপন্থি সেকুলার, আর্মেনীয় ও গ্রীকদের মত সংখ্যালঘুসহ আরো বেশ কিছু সংস্কারপন্থিদের মধ্য থেকে এই বিপ্লব সংঘটিত হয়।
বিপ্লবের পর সংসদ ও ১৮৭৬ সালের সংবিধান পুনর্বহাল করা হয়। সুলতান দ্বিতীয় আবদুল হামিদ ১৮৭৮ সালে এগুলো স্থগিত করেছিলেন। ফলে স্বল্পকাল স্থায়ী প্রথম সাংবিধানিক যুগের সমাপ্তি ঘটে। তবে শাসনতান্ত্রিক পরিবর্তন সহজসাধ্য ছিল না। স্থানীয় বিপ্লবের ফলে সাম্রাজ্যের সীমানা ভেঙে পড়ছিল। ১৯০৯ সালে রাজতন্ত্র পুনপ্রতিষ্ঠার জন্য পাল্টা অভ্যুত্থান সংঘটিত হয়। পরবর্তীতে ৩১ মার্চের ঘটনা বলে পরিচিত ঘটনা সংঘটিত হয় যার ফলে তরুণ তুর্কিরা পরাজিত হয় ও পাল্টা অভ্যুত্থানকারীরা ক্ষমতা লাভ করে। তাদের নতুন সংগঠন কমিটি অব ইউনিয়ন এন্ড প্রোগ্রেস মূলত এতে নেতৃত্ব দেয়।
১৯০৮ সালের মধ্য এপ্রিলে বিপ্লব শুরু হয়। এ বছর মেসিডোনিয়ার থার্ড আর্মি কনস্টান্টিনোপলের অভিমুখে যাত্রা করে। মেজর আহমেদ নিয়াজি রাজধানী থেকে আগত একটি অনুসন্ধান কমিটির ভয়ে ৩ জুলাই রেসেন থেকে সরে যান। তার সাথে ২০০ অনুসারী ছিল। সৈনিকদের মধ্যে আন্দোলনের জনপ্রিয়তা থাকায় সুলতানের দমন প্রচেষ্টা ব্যর্থ হয়। অটোমানিজম নামক মতাদর্শের কারণে বিদ্রোহী ব্যাপকভাবে ছড়িয়ে পড়ে। ২৪ জুলাই সুলতান দ্বিতীয় আবদুল হামিদ আত্মসমর্পণ করেন ও ১৮৭৬ সালের সংবিধান পুনর্বহালের ঘোষণা দেন।
১৯০৮ সালের তরুণ তুর্কি বিপ্লবের গুরুত্বপূর্ণ ফলাফলসমূহ নিম্নরূপ:
সুগন্ধি জয়তী

সুগন্ধি জয়তী বা দিনফোটা জয়তী (দ্বিপদ নাম: Jatropha integerrima), সাধারণভাবে সফরকারী বা সুগন্ধি জয়তী নামে পরিচিত। এটি হচ্ছে ইউফরবিয়া পরিবারের একটি ফুল গাছ। এটি কিউবা এবং হিস্পানির প্রজাতি।
সুগন্ধি জয়তী একটি মাঝারি আকারের গুল্ম. এরা বেশি ডালপালা উৎপাদন করে না এবং ডালপালা এলোমেলোভাবে বেঁকে থাকে, পাতা লম্বাটে ধরনের। এরা তিন মিটার পর্যন্ত উঁচু হয়ে থাকে। এরা চিরসবুজ এবং ডালপালা ছড়ান হয়। ফলকের নিম্নাংশে, কৌণিকভাবে বর্ধিত দুটি অংশ থাকে, ফলকের নিম্নতলের বর্ণ উপরের তল অপেক্ষা হালকা। এদের শাখার অগ্রভাবে লাল রঙের ছোট ছোট ফুল ফোটে, ফুল থেকে এলাচির আকার ও আকৃতির ফলও উৎপন্ন হয়। এদের সারা বছরই গাছে ফুল ফোটে। ফুল ২ থেকে ২.৫ সেমি চওড়া, মুক্ত পাপড়ি ৫টি, পুংকেশর হলুদ রঙের। বীজ, শাখা ও গুটিকলম দ্বারা বংশবিস্তার হয়।
দিনফোটা জয়তীকে দ্বিজেন শর্মা বলেছেন ওয়েস্ট ইন্ডিজের প্রজাতি। যদিও ইন্টারনেটের তথ্যে এটিকে চীনের ফুল বলেই মনে হয়।
ম্দো-ম্খ্যেন-ব্র্ত্সে-য়ে-শেস-র্দো-র্জে

ম্দো-ম্খ্যেন-ব্র্ত্সে-য়ে-শেস-র্দো-র্জে () (১৮০০-১৮৬৬) তিব্বতী বৌদ্ধধর্মের র্ন্যিং-মা ধর্মসম্প্রদায়ের একজন বিখ্যাত বৌদ্ধ লামা ছিলেন।
ম্দো-ম্খ্যেন-ব্র্ত্সে-য়ে-শেস-র্দো-র্জে ১৮০০ খ্রিষ্টাব্দে তিব্বতের আমদো অঞ্চলে একটি যাযাবর পরিবারে জন্মগ্রহণ করেন। তার পিতার নাম ছিল ছোস-স্কোর-ব্সোদ-নাম্স-'ফাল () এবং তার মাতার নাম ছিল ত্শে-দ্বাং-স্মান ()। পে-মা-গ্সাং-স্ঙ্গাগ্স-ব্স্তান-'দ্জিন () নামক দ্বিতীয় র্দ্জোগ্স-ছেন-দ্পোন-স্লোব () এবং 'জিগ্স-মেদ-'ফ্রিন-লাস-'ওদ-জের () নামক প্রথম র্দো-গ্রুব-ছেন রিন-পো-ছে () উপাধিধারী বৌদ্ধ লামা তাকে 'জিগ্স-মেদ-গ্লিং-পা () নামক বিখ্যাত বৌদ্ধ লামার পুনর্জন্ম রূপে চিহ্নিত করেন। এরপর তাকে ত্শে-রিং-ল্জোংস () বিহারে অধিষ্ঠিত করা হয়। ব্স্তান-'দ্জিন-পে-মা'ই-র্গ্যাল-ম্ত্শান () নামক বৌদ্ধ লামা তাকে শ্রমণের শপথ প্রদান করেন। ছোস-দ্পাল-ব্জাং-পো (), 'জিগ্স-মেদ-রিগ-'দ্জিন-ম্গোন-পো () নামক দ্বিতীয় দ্রি-মেদ-ঝিং-স্ক্যোং (), 'জিগ্স-মেদ-'ফ্রিন-লাস-'ওদ-জের () প্রভৃতি বিখ্যাত লামারা তার উল্লেখযোগ্য শিক্ষক ছিলেন। ম্দো-ম্খ্যেন-ব্র্ত্সে-য়ে-শেস-র্দো-র্জে খাম্স অঞ্চলের কয়েকটি রাজ্যে ধর্মীয় উপদেষ্টা হিসেবে দায়িত্ব পালন করেন।
সীমা বিশ্বাস

সীমা বিশ্বাস () ভারতীয় চলচ্চিত্র ও অসমের থিয়েটার জগতের এক সুপরিচিত অভিনেত্রী। তিনি শেখর কাপুরের "ব্যান্ডিট কুইন" নামক চলচ্চিত্রে ফুলন দেবীর চরিত্রে অভিনয় করেন। বলিউড তথা ভারতের অন্যান্য চলচ্চিত্র জগতে তার যথেষ্ট সুখ্যাতি রয়েছে। 
১৯৯৬ সনে তিনি ব্যান্ডিট কুইন চলচ্চিত্রে করা অভিনয়ের জন্য শ্রেষ্ঠ অভিনেত্রীর রজক কমল পুরস্কার লাভ করেন। তিনি ২০০০ সাল সংগীত নাটক একাডেমী পুরস্কার ও ২০০৬ সালে দীপা মেহেতার "ওয়াটার" চলচ্চিত্রে শকুন্তলা চরিত্রে অভিনয়ের জন্য তিনি শ্রেষ্ঠ অভিনেত্রীর জন্য জেনী পুরস্কার লাভ করেন। 
অসমের নলবাড়ি জেলায় সীমা বিশ্বাসের জন্মগ্রহণ করেন। তার পিতার নাম জগদীশ বিশ্বাস ও মাতার নাম মীরা বিশ্বাস। তিনি নলবারী মহাবিদ্যালয় থেকে রাজনীতি বিজ্ঞান বিষয়ে স্নাতক ডিগ্রি লাভ করেন। তারপর তিনি দিল্লীর ন্যাশনাল স্কুল অফ ড্রামাতে ভর্তি হন।।
লিওনার্দ বসাক

লিওনার্দ বসাক সিসকো সিস্টেমস এর সহ-প্রতিষ্ঠাতা।
বসাক ১৯৫১ সালে পেন্সিলভেনিয়ায় জন্মগ্রহণ করেন। তিনি ১৯৭৩ সালে হোয়ার্টন স্কুল অব দ্য ইউনিভার্সিটি অব পেন্সিল্‌ভেনিয়া থেকে গ্র্যাজুয়েট হন এবং ডিজিটাল ইকুইপমেন্ট কর্পোরেশনে যোগদান করেন।
ধর্মকীর্তি

ধর্মকীর্তি (জীবনকাল-সপ্তম শতাব্দী) ভারতের একজন বিখ্যাত বৌদ্ধ দার্শনিক ছিলেন। প্রখ্যাত ভারতবিদ ফিওদর শ্কেরবাৎস্কি ধর্মকীর্তিকে ইমানুয়েল কান্টের সঙ্গে তুলনা করে ভারতের কান্ট বলে অভিহিত করেন।
ধর্মকীর্তি সপ্তম শতাব্দীতে চোল রাজ্যের তিরুমলৈ নামক গ্রামের এক ব্রাহ্মণ পরিবারে জন্মগ্রহণ করেন। তার পিতার নাম কোরূনন্দ ছিল বলে বিভিন্ন তিব্বতী গ্রন্থ থেকে জানা যায়। শৈশব থেকে তিনি বেদ ও অন্যান্য বৈদিক শাস্ত্র সম্বন্ধে অধ্যয়ন করেন। কিন্তু নাগার্জুন, বসুবন্ধু, দিঙনাগ প্রভৃতি বৌদ্ধ পন্ডিতদের দর্শন পাঠ করে তিনি অত্যন্ত প্রভাবিত হয়ে পড়ায় ব্রাহ্মণগণ তাকে পরিত্যাগ করেন। এই পরিপ্রেক্ষিতে তিনি নালন্দা বিশ্ববিদ্যালয়ে যাত্রা করে বিহারের প্রধান ধর্মপালের নিকট শিষ্যত্ব লাভ করেন। এই সময় দিঙনাগের শিষ্য পরম্পরার ঈশ্বরসেন নামক নৈয়ায়িকের নিকট তিনি ন্যায়শাস্ত্র অধ্যয়ন করেন। শিক্ষালাভের শেষে তিনি আত্মজীবনী ও বিভিন্ন গ্রন্থ রচনা করেন।
চৈনিক পরিব্রাজক ই-চিং তার গ্রন্থে ধর্মপালের উল্লেখ করেছেন, সেই কারণে ধর্মকীর্তি ৬৭৯ খ্রিষ্টাব্দের পূর্বেকার মানুষ ছিলেন বলে মনে করা হয়। কিন্তু হিউয়েন সাঙ তার গ্রন্থে ধর্মকীর্তির কোন রকম উল্লেখ করেননি। সেই থেকে অনুমান করা হয়, যে হিউয়েন সাঙ যখন নামলন্দায় বসবাস করেছিলেন, ততদিনে ধর্মকীর্তির মৃত্যু ঘটে গেছিল। যাই হোক না কেন, ধর্মপাল খ্রিষ্টীয় সপ্তম শতাব্দীর মানুষ ছিলেন বলে বিশ্লেষণ করা যায়।
ধর্মকীর্তি বৌদ্ধ প্রমাণশাস্ত্রের ওপর প্রমাণবার্তিক, প্রমাণবিনিশ্চয়, ন্যায়বিন্দু, হেতুবিন্দু, সম্বন্ধ পরীক্ষা, বাদন্যায়, সন্তানান্তর সিদ্ধি নামক তার সাতটি মূল গ্রন্থে মোট ৪,৩১৪ টি শ্লোক রচনা করেন। এছাড়া তিনি প্রমাণবার্তিক গ্রন্থের প্রথম পরিচ্ছেদ এবং সম্বন্ধ পরীক্ষার ওপর লেখা তার দুইটি টীকাভাষ্যে মোট ৩,৬৪৭টি শ্লোক গদ্যাকারে রচনা করেন।
ধর্মকীর্তি অসঙ্গের যোগাচার দার্শনিক সম্প্রদায়ের সমর্থক ছিলেন, কিন্তু তিনি দিঙনাগের মতো শুদ্ধ যোগাচারী ছিলেন না। তিনি সৌত্রান্তিক সম্প্রদায়ের মতো বাহ্য জগতের প্রবাহরূপী ক্ষণিক বাস্তবদাকে স্বীকার করেও তিনি যোগাচারীদের মতো বিজ্ঞানকে (=ভাব) মূল বলে মানতেন বলে তিনি ছিলেন মূলত স্বতন্ত্র যোগাচারী বা সৌত্রান্তিক যোগাচারী দার্শনিক মতের সমর্থক। ঙ্গাগ-দ্বাং-দ্পাল-ল্দান () নামক এক তিব্বতী ব্যাখ্যাকারের মতে প্রজ্ঞাকরগুপ্ত, শান্তরক্ষিত, কমলশীল সূর্যগুপ্ত, জেতারি প্রভৃতি ভারতীয় বৌদ্ধরা ধর্মকীর্তিকে মধ্যমক দর্শনের স্মর্থক বলে উল্লেখ করেছেন। স্বাতন্ত্রিক বস্তুবাদী হয়েও ধর্মকীর্তি দুঃখের আধ্যাত্মিক ব্যাখ্যা দিয়ে দুঃখের কারণকে জন্মান্তরবাদে নিহিত বলেছিলেন।
উদরীয় প্রাচীর

অ্যানাটমিতে উদরীয় প্রাচীর বা Abdominal Wall বলতে উদরীয় গহ্বরের সীমানাকে বুঝায়।উদরীয় প্রাচীরকে পশ্চাৎ,পাশ্ব ও সম্মুখ এই তিন ভাগে ভাগ করা যায়।
সকল প্রাচীর নির্মাণকারি কিছু সাধারণ স্তর রয়েছে:সবচেয়ে গভীরের স্তরের নাম এক্সট্রাপেরিটোনিয়াল ফ্যাট,প্যারাইটাল পেরিটোনিয়াম এবং বিভিন্ন ফাসা(FASCIA)।
মেডিকেলের পরিভাষায় উদরীয় প্রাচীর বলতে সম্মুখ উদরীয় প্রাচীরকে বুঝায়।
মানুষের সম্মুখ উদরীয় প্রাচীরের স্তর(বাহির থেকে ভিতরে)
এখানে কিছু লিগামেন্ট আছে।